Apex Legends adalah permainan Battle Royale percuma dari pencipta Titanfall dan disebabkan status percuma itu jugalah ada seramai 25 juta pemain mendaftarkan diri hanya seminggu selepas dilancarkan.
Ia menunjukkan bagaimana permainan ini menjadi popular dalam masa sangat sekejap!

This past week has been beyond our wildest imagination. Thank you to all 25 million Legends out there. You too @shroud @drdisrespect @CouRageJD @FemSteph @Ninja and many more amazing creators out there! ❤ https://t.co/8r1NBy9chf pic.twitter.com/BzY48xQm4V
— Apex Legends (@PlayApex) February 11, 2019

Baca lanjut: Apex Legends kumpul seramai 200,000 penonton di Twitch
Jika dibandingkan dengan Fortnite, ia lebih cepat yang mana Fortnite mempunyai 45 juta pemain berdaftar hanya selepas empat bulan berada di pasaran.
Fortnite juga mencatatkan lebih 200 juta pemain pada November tahun lepas kerana dikeluarkan di platform peranti pintar dan fungsi cross-platform.
Terdapat banyak pelan lain untuk Apex Legends ini antaranya, kejohanan e-sukan, loot drop untuk Hari Kekasih dan musim pertama yang akan bermula dengan pelancaran langganan battle pass pada Mac.
Sumber: TheVerge


Apex Legends, permainan Battle Royale baru keluaran pencipta Titanfall iaitu Respawn nampaknya berjaya meraih perhatian komuniti gaming seluruh dunia termasuklah di Twitch.
Ia menduduki tangga teratas dalam most-viewed catagories di mana lebih 200,000 penonton menyaksikan stream permainan video ini.
Ketika artikel ini ditulis, ia menyaksikan seramai 87,000 sedang menonton livestreams dan League of Legends mengikuti di belakang dengan bilangan penonton seramai 83,000. Pada awal pelancarannya, ia mempunyai seramai lebih 225,000 penonton dan Fortnite pula di belakang dengan 125,000 penonton.
Biasanya Fortnite dan League sentiasa di atas satu sama lain untuk kedudukan pertama dan kedua dan nampaknya Apex Legends melangkaui keduanya kali ini.
Ia adalah disebabkan Apex menjadi permainan battle royale baru diperkenalkan dan ramai streamer popular mencubanya.
Streamer paling popular, Ninja juga kembali ke Twitch untuk mencuba Apex Legends selepas seminggu bercuti. Ia membawa seramai 54,000 penonton. Walaupun bilangannya sedikit berbanding kebiasaan, tapi angka ini cukup hebat untuk mempromosikan lagi permainan Battle Royale ini kepada ramai.
Salah satu milestone yang diraih permainan ini apabila mencatatkan lebih 2.5 juta pemain kurang dari 24 jam.

Apex Legends kini boleh dimainkan di PlayStation 4, PC dan Xbox One secara percuma.

Daftar sekarang untuk kejohanan e-sukan kampus terbesar di Malaysia! Ada game Mobile Legends, PES 2019 dan Dota 2, khas untuk pelajar universiti sahaja!
KLIK LINK INI UNTUK MENDAFTAR.
Info lanjut, layari laman web ini dan Facebook kami.


Apex Legends Malaysia September Edition ini dianjurkan oleh AcriAnimo.
Kali ini sebanyak 60 pasukan Malaysia akan bertanding.
Setiap pasukan wajib mempunyai sekurang-kurangnya dua pemain dari Malaysia.

Tournament kali ini juga akan mempunyai jumlah wang terkumpul sebanyak RM1,000.
Pecahan hadiah terkumpul adalah seperti berikut:
Pertama            =          RM300
Kedua                =          RM200
Ketiga                =          Rm130
Ke- 4 – 5            =          RM80
Ke – 6 – 8           =          RM50
Ke 9 – 10            =          RM30
Perlawanan akan bermula pada 4 dan 5 September ini. Kesemua 60 pasukan akan berlawan menggunakan format ini:
PRELIMINARY ROUND 1 – @ 12:00PM
Tiga Kumpulan | 20 pasukan dalam satu grup | 4 perlawanan
– Kumpulan Pertama (+1)
4 Teratas akan pergi ke FINALS
Tempat ke-5 hingga ke-18 akan dimasukkan ke preliminary kedua.
– Kumpulan Kedua dan Ketiga
Tiga pasukan teratas akan memasuki FINALS
Tempat ke-4 hingga ke-16
PRELIMINARY ROUND 2 – (Selepas Round 1 tamat)
– Satu grup | 20 pasukan | 4 perlawanan
– 10 teratas akan memasuki FINALS
FINAL – @ 12:00PM
– Satu grup | 20 pasukan | 6 perlawanan
Jangan lupa saksikan Apex Legends Malaysia Tournament September Edition di laman Facebook nanti.


Bermula pada 7 April 2020, Apex Legends akan memulakan acara Old Ways yang memberi fokus terhadap watak Bloodhound. Selain itu, ia juga menjadikan mod permainan Duos (dua pemain dalam satu pasukan) dan peta Kings Canyon sebagai ciri tetap.
Respawn Entertainment (pembangun Apex Legends) sebelum ini pernah memperkenalkan mod Duos beberapa kali dan menurut pantauan mereka, ia telah memberikan impak yang positif terhadap populariti Apex Legends.
Mod Solos juga pernah diminta oleh sesetengah pemain dan sebelum ini ia pernah dimasukkan pada tempoh terhad. Respawn menerangkan bahawa mod tersebut tidak sesuai untuk Apex Legends kerana kebanyakan watak-watak mempunyai kemahiran yang hanya berguna apabila bermain secara berpasukan.

Peta Kings Canyon kini dibawa kembali dan akan kekal sebagai salah satu peta yang boleh dimain. Walaubagaimanapun, pemilihan peta tidak dibuat oleh pemain dan para pemain akan bermain mengikut putaran peta. Putaran tersebut mengandungi peta World’s Edge versi terkini, Kings Canyon versi Musim Kedua, dan Kings Canyon After Dark.
Untuk mod permainan Ranked, peta yang dimain akan dipilih mengikut Siri yang sedang berlangsung dan pada waktu ini, peta tersebut ialah Kings Canyon.
Acara OId Ways memperkenalkan satu lokasi baharu dalam peta-peta Apex Legends di mana para pemain boleh menyertai Bloodhound’s Trials. Dalam aktiviti tersebut, para pemain perlu menewaskan haiwan yang bernama prowlers untuk mendapatkan loot yang berkualiti tinggi.
Sumber: EA
Ikuti kami di Facebook dan Instagram.
Saksikan kami di YouTube.


Apex Legends kali ini membawa acara baru yang digelar Gaiden penuh dengan aksi stail anime.
Kosmetik yang ada kali ini adalah berdasarkan beberapa anime popular.
Dari One Piece ke Naruto sehingga lah Neon Genesis Evangelion.
Ada juga skin My Hero Academia yang sama macam Midoriya.

Pemain juga boleh mendapatkan hadiah percuma dan anda boleh unlock ganjaran tersebut dengan menyiapkan beberapa cabaran yang diberikan,
Acara ini juga memperkenalkan skin Prestige kedua terbaru iaitu Apex Commander untuk Bangalore yang mempunyai tiga tahap berbeza-beza.

Bukan itu sahaja acara Gaiden ini juga membawa kembali mod Armed and Dangerous iaitu mod dimana anda hanya boleh menggunakan shotgun dan sniper sahaja.
Acara Gaiden ini akan dilancarkan pada 19 Julai ini dan berakhir pada 8 Ogos depan.


Apex Legends Mobile adalah permainan battle royale Apex Legends versi muda halih yang akan membawa banyak kelainan.

Ready up, legends! Tomorrow, the game is changing. pic.twitter.com/rJXOaROoYA
— Apex Legends Mobile (@PlayApexMobile) May 16, 2022

Diumumkan April lepas, akhirnya Apex Legends Mobile secara rasminya dilancarkan di seluruh dunia.
Satu penambahan menarik kali ini adalah Legend eksklusif yang hanya ada di Apex Legend Mobile iaitu Fade.

Fade direka khas untuk peranti mudah alih yang menjadi variasi Wraith dengan cara permainan agresif.
Dia mempunyai passive Slipstream yang membolehkannya meluncur dengan lebih cepat dan Flashback yang membawa Fade beberapa langkah ke belakang untuk lari dari apa-apa situasi buruk seperti ke masa yang lalu.
Ultimate Fade pula Phase Chamber yang boleh digunakan untuk menyerang dan bertahan.
Fade akan membaling satu bom yang akan meletup dan membuatkan semua legend yang terkena menjadi kebal dari dikenakan damage namun tidak boleh mengenakan damage.

Anda boleh terus muat turun dan main Apex Legends Mobile di Google Play dan iOS sekarang.


Respawn Entertainment, pembangun permainan battle royale Apex Legends, mengumumkan pembukaan pra-pendaftaran untuk peranti Android di beberapa negara terpilih dan Malaysia tergolong sebagai salah satu daripadanya.

The Soft Launch for Apex Mobile is coming! For those in the countries mentioned below, please follow the link, or visit your local Google Play Store page, to pre-register. For all other legends, sit tight! We’ll have more info for you soon.
 🔗: https://t.co/fXIxTwxkxe pic.twitter.com/LVInerdt14
— Respawn (@Respawn) February 1, 2022

Bagi yang tidak berada dalam wilayah tersenarai atau mereka yang merancang untuk bermain Apex Legends Mobile pada peranti iOS, anda terpaksa menunggu sehingga pengumuman seterusnya. Jangka masa bila perkara itu akan berlaku tidak diberikan, tetapi ia mungkin bergantung pada cara pelancaran untuk platform Android dan wilayah tersenarai di atas.
Ujian beta tertutup bermula pada peranti Android untuk pemain di India dan Filipina pada musim bunga lalu, sebelum permainan itu dilancarkan ke lebih banyak wilayah dan pemain sepanjang tahun ini.
“Apex Legends Mobile direka khas untuk skrin sentuh dengan kawalan yang diperkemas dan pengoptimuman yang bernas menghasilkan pertempuran battle royale paling maju yang tersedia pada telefon pintar,” menurut Respawn.
Pra-pendaftaran sudah dibuka untuk pengguna peranti Android di Malaysia, anda boleh mendaftar di sini.
Sumber rujukan: Respawn


Apex Legends sudah pasti antara permainan video Battle Royale terbaik setakat ini.
Akhirnya versi mudah alih boleh dimuat turun di Malaysia untuk kedua-dua versi Android and iOS.
Versi ini juga hanya dapat dimain dari 8 Mac sehingga 4 Mei 2022 sebelum pelancaran sepenuhnya di seluruh dunia nanti.
Apex Legends Mobile juga boleh dimuat turun di negara lain seperti Australia, New Zealand, Singapura, Filipina, Indonesia, Mexico, Peru, Argentina, and Colombia.

Maklumat lanjut boleh didapati di laman sesawang EA.
Untuk makluman semua, segala kemajuan tidak akan dibawa pada pelancaran seluruh dunia nanti.
Jangan lupa muat turun Apex Legends Mobile Android dan iOS.


Apple mengumumkan pemenang bagi Anugerah App Store 22 di mana Apex Legends Mobile berjaya memenangi kategori Permainan Terbaik di iPhone.
Menurut laporan Venturebeat, anugerah ini mengetengahkan 16 permainan mudah alih dan aplikasi yang mengambil kira faktor berhubung bersama rakan, meluaskan imaginasi dan berinteraksi dengan dunia dalam aplikasi.
Pemenang diadili mengikut kriteria inovasi teknologi, pengalaman pengguna dan rekaan.
Apex Legends Mobile diinspirasikan dari permainan asal di konsol dan PC namun ia adalah produk yang berlainan. Namun, perbezaan jelas ketara dari segi pengalaman permainan apabila kawalan untuk fungsi sentuh diintegrasikan dengan baik.
Mereka juga memperkenalkan Legends yang hanya eksklusif di peranti mudah alih sahaja.
Dihasilkan oleh Respawn dan dibantu oleh Tencent, Apex Mobile nyata mnambat hati peminat genre Battle Royale yang mencari kelainan dari PUBGM dan Free Fire.
Sumber: VentureBeat


Apex Legends Mobile akan dilancarkan di Malaysia tidak lama lagi. Bagi yang mempunyai peranti Android yang baik, permainan ini mungkin akan berjalan pada kadar bingai 90 FPS. Ini bermakna permainan akan berjalan dengan lancar.
Menurut APEXZONENEWS di Twitter, ia menyiarkan imej yang cukup meyakinkan yang menunjukkan Apex Legends Mobile mencapai maksimum 89.3 FPS dan purata sekitar 84.7 FPS.

Frame rate test performed in the second private beta
 What you will get is a game with FPS90 support!
 Can’t wait to see this community with their iPads!
Do not worry the optimization is done on iOS like Android!#apexlegendsmobile pic.twitter.com/CHgOxJkyGO
— APEXZONE (@APEXZONENEWS) February 8, 2022

Imej-imej itu daripada ujian beta terutup dari China dan sokongan 90 FPS adalah ciri yang cukup hebat untuk pemain yang mempunyai keupayaan perkakasan untuk menjalankan permainan pada tetapan itu. 90 FPS masih merupakan sesuatu yang belum dialami oleh majoriti pemain mudah alih. Walaupun tajuk seperti CoDM dan PUBGM mempunyai pilihan, ia ditawarkan ke peranti tertentu sahaja.

Walaupun 60 FPS pada masa ini dianggap sebagai standard untuk permainan pada masa ini, 90 FPS terasa lebih lancar dan lebih baik.
Respawn Entertainment masih belum mengesahkan apa-apa dan 90 FPS bukanlah sesuatu yang permainan itu iklankan sebagai ciri lagi.
Sumber rujukan: Twitter


Permainan mudah alih Battle Royale baharu, Apex Legends Mobile sah akan dilancarkan pada 17 Mei ini.

So close. Just out of reach. Apex Legends Mobile is launching May 17!
Help the community unlock the pre-registration rewards:
Android – pre-register now! https://t.co/IB2byHq93p
iOS – sign up here for pre-reg updates: https://t.co/A0s3xZpbQK pic.twitter.com/aL5pyXwRAn
— Apex Legends Mobile (@PlayApexMobile) May 11, 2022

Respawn mengumumkan terdapat ganjaran pra-pendaftaran jadi jangan lupa mendaftar dalam pautan Twitter di atas!

Apex Legends Mobile sebelum ini dilancarkan secara terhad dalam fasa beta di beberapa negara termasuk Malaysia.


Tanpa angin tanpa ribut. Apex Legends tak mempunyai teknik pemasaran hebat untuk pra-pelancarannya tapi tengoklah sekarang, ramai yang menggilai permainan video Battle Royale ini!
Apex Legends, yang diletakkan dalam universe Titanfall berjaya mengumpulkan 10 juta pemain di seluruh dunia dan angka itu akan terus meningkat kalau ia hadir ke Android dan iOS macam PUBG Mobile dan Fortnite. Dan nampaknya, EA dah pun mempunyai perancangan untuk ini!
CEO EA, Andrew Wilson mengatakan ada kemungkinan untuk versi peranti pintar.
“Kami ingin mencari cara untuk membawakan permainan ini ke mobile dan seterusnya buat cross-over. Saya rasakan permainan ini ada nilai tinggi di Asia,”

Pastinya pasaran peranti pintar adalah sangat menguntungkan untuk permainan Battle Royale contohnya Fortnite dan PUBG yang untung sehingga berbilion.
Apex Legends mungkin nampak sama dengan permainan Battle Royale lain tapi ia lebih mendalam dengan penggunaan special abilities, Ultimates, sistem ping dan macam-macam lagi. Jadi untuk itu, bagi membawakan permaianan ini ke peranti pintar dengan butang kawalan yang berkesan mungkin lebih susah untuk dilakukan. Ia juga lebih cantik dari segi visual dan mungkin akan diturunkan kualitinya untuk peranti pintar.
Walaupun masih di peringkat ‘kanak-kanak’, susah untuk jangka kalau Apex Legends adalah fenomena masa pendek atau terus berkembang. Marilah kita harapkan yang terbaik!
Mainkan Apex Legends di PC, PS4 dan Xbox One secara percuma.
Sumber: Gamerant

Daftar sekarang untuk kejohanan e-sukan kampus terbesar di Malaysia! Ada game Mobile Legends, PES 2019 dan Dota 2, khas untuk pelajar universiti sahaja!
KLIK LINK INI UNTUK MENDAFTAR.
Info lanjut, layari laman web ini dan Facebook kami.


Apex Legends tak dinafikan lagi permainan video fenomena baru dan kini ia dikatakan hampir merebut populariti Fortnite!
Sebelum ini permainan Battle Royale ini mencatatkan 25 juta pemain dalam satu minggu saja dan ia tak menunjukkan kadar yang perlahan. Malah, dikatakan dengan kadar sekarang ini, mampu merebut takhta diperoleh Fortnite.
Penganalisa Thomas Rice berkongsi graf di Twitter yang membandingkan statistik kedua permainan itu. Fortnite lebih ke depan tapi ia untuk jangka masa setahun dan dikeluarkan di pelbagai platform. Tapi menurut Rize, Apex Legends bukan saja mempunyai gimik pelancaran yang lebih berjaya dari Epic Games tapi juga lebih tinggi angka pemainnya.

This is why people are getting positive on $EA — #ApexLegends is not just having a strong launch, it’s having a significantly better launch than the most successful game in recent history. pic.twitter.com/4vANqkHJ5k
— Thomas Rice (@thomasrice_au) February 11, 2019

Seperti dilihat di twit di atas, Fortnite mempunyai ramai pemain yang mula menyertai peperangan survival ini. Apex legends pula terus meningkat ke atas. Ini juga disebabkan sudah ada ‘pengikut’ genre Battle Royale dan mereka hanya mencuba judul Battle Royale lain.
Tambahan lagi, Respawn juga lebih pantas bertindak dengan feedback berkenaan isu Apex Legends. Pembangun ini baru saja membatalkan skin Valentine’s Day selepas menemui isu baru yang menyebabkan crashes.
Mesti menarik tengok macam mana permainan Battle Royale percuma ini akan bersaing antara satu sama lain. Pemain pula ada banyak pilihan nak main yang mana satu.


Musim ke-11 Apex Legends akan menjadi salah satu keluaran musim baharu yang lebih besar di Apex Legends, terutamanya kerana ia termasuk peta battle royale keempat yang terbesar iaitu Storm Point. Peta pulau tropika ini kelihatan menakjubkan, tetapi juga penuh dengan hidupan liar berbahaya untuk diperhatikan.

Lagenda baharu ialah Ash – watak yang berasal dari Titanfall 2 yang kini akan hadir ke dalam Apex Games. Senjata baru C.A.R SMG juga akan hadir ke permainan ini.

Kitaran Peta
Untuk musim ini, hanya dua peta yang akan dimainkan oleh pemain iaitu peta baru Storm Edge dan World’s Edge.
Namun, untuk mod Arena, peta Arenas kini akan merangkumi hanya peta yang dibuat khas.
Wattson
Wattson menerima buff yang amat ketara musim ini. Antaranya ialah Wattson kini boleh meletakkan Pylon serta Fence nya pada tempat lebih tinggi dari paras mata.
Kotak sentuh (hitbox) Wattson juga diubah menjadi sedikit besar susulan status Low Profilenya dibuang.

Perimeter Fence menerima pelbagai penambahbaikan seperti yang berikut

Peningkatan damage apabila melintasi Fence sebanyak 33%. (15 ke 20)
Meningkatkan tempoh apabila melintasi Fence sebanyak 100%. (1.5 ke3 saat)
Meningkatkan masa untuk dikesan semula oleh kesan Fence seterusnya sebanyak 100%. (0.5 ke 1 saat).
Mengurangkan masa cas semula sebanyak 50% (30 ke 15 saat).
Meningkatkan julat peletakan sebanyak 50%.
Mengurangkan kelewatan antara Fence menutup dan mengaktifkan semula selepas sekutu melaluinya sebanyak 60%. (1.0 – 0.4 saat)
Wattson kini bergerak pada kelajuan Tanpa Senjata sambil menyediakan/meletakkan nod Pagar.
Nod Fence kini boleh diletakkan sebaik sahaja senjata itu disediakan, bukannya menunggu animasi selesai.

Kelebihan Ultimatenya, Interception Pylon diubah mekaniknya. Maklumat seperti berikut:

Mengurangkan bilangan Pylon aktif Wattson boleh diletakkan daripada 3 kepada 1.
Pylon kini kekal selama-lamanya dan bukannya tamat masa selepas 90 saat.
Pylon kini mempunyai jumlah 250 Shields yang boleh diedarkan kepada pemain berdekatan, bukannya Shields tidak terhad.
Meningkatkan kadar cas semula Shields sebanyak 150%, dan kadar regen lebih lancar. (2/saat – 5/saat, atau lebih tepat: 1/0.5 saat – 1/0.2 saat)
Apabila Pylon kehabisan Shields, ia tidak lagi mengecas Shields pemain, tetapi masih boleh melawan bom lempar.
Mengambil damage semasa menjana semula Shields melalui Pylon menangguhkan penjanaan semula berterusan sebanyak 1 saat.

Loot
Supply Drop juga berubah. Triple Take akan kembali ke loot lantai dan G7 Scout akan dimasukkan ke Supply Drop.
Hop-up baru akan diperkenalkan dalam musim 11 iaitu Dual Loader yang digunakan untuk 30-30 Repeater dan Mastiff. Setiap peluru yang dimuatkan ke dalam Mastiff atau Repeater 30-30 digandakan.

Senjata emas pula kini berubah.
Ditambah: Mastiff, 30-30 Repeater, R-301, CAR SMG, Longbow
Dikeluarkan: Peacekeeper, Havoc, RE-45, Flatline dan Charge Rifle.
Perubahan Senjata
Pelbagai senjata menerima perubahan menjelang Apex Legends musim ke-11. Ada senjata yang menerima buff dan ada yang akan menerima nerf.
Antara senjata yang menerima perubahan signifikan adalah L-STAR yang dibenci oleh komuniti pemain.

Mengurangkan keberkesanan barrel di semua peringkat
Saiz perlanggaran peluru dikurangkan dengan ketara
Damage dikurangkan daripada 18 kepada 17

Manakala Peacekeeper pula menjadi senjata yang baik musim ini.

Saiz pelet ditingkatkan
Masa choke dikurangkan daripada 1.5s kepada 1.25s
Choke kekal rapat untuk sedikit lebih lama apabila keluar dari ADS

Selain itu, terdapat beberapa perubahan kurang signifikan pada senjata seperti Longbow, EVA-8, dan G7 Scout.
Tarikh Pelancaran
Kemas kini Musim 11 untuk Apex Legends akan dikeluarkan pada 3 November, jam 1 pagi GMT+8. Ini ialah masa standard untuk kemaskini Apex.
 Memandangkan terdapat peta baharu untuk dimuat turun, kemas kini ini mungkin agak besar, jadi anda perlu mempertimbangkan berapa lama sistem anda mungkin mengambil masa untuk memuat turun fail baharu.
Loba Edition
Edisi terhad Loba Edition akan dikeluarkan pada Apex Legends pada hari yang sama dengan pelancaran musim ke-11.

Pemain juga akan menerima beberapa bonus apabila membeli edisi ini:

Kostum “Arms Dealer”
Kostum “Silver Lining” 30-30 Repeater
“Fractal Wolf” Gun Charm
Lencana “Quartermaster Andrade”
1,000 Apex Coins

Dapatkan lebih maklumat terperinci di nota tambahan di laman rasmi Apex Legends.


Peminat Apex Legends pasti tahu bahawa musim ke-10 permainan itu bakal tamat tidak lama lagi.
Musim Apex Legends biasanya berlangsung selama tiga bulan yang membolehkan pemain meneroka kandungan baru dan Legends baru yang dikeluarkan.
Musim ke-10 Apex Legends dilancarkan pada 3 Ogos lalu dan jika menurut kebiasaan tempoh sesuatu musim, pemain bakal menerima musim ke-11 sekitar awal November.
Walaupun tidak ada tarikh atau waktu pelancaran rasmi yang diberikan oleh Respawn, Apex Legends musim ke-11 dijangka akan dilancarkan pada jam 1AM, 4 November ini (GMT+8) berdasarkan pelancaran musim-musim sebelumnya.
Namun, semua ini tertakluk kepada sebarang kelewatan dalam pengembangan atau penukaran tarikh untuk pelancaran oleh Respawn.
Pada setiap musim Apex Legends baru, pemain boleh mengharapkan Legend baru serta lokasi baru. Pelombong data sudah menemui kod yang merujuk pada nama ‘Maali’ dan peta ‘Tropic Island’ yang bakal hadir.
Legend Baru ‘Maali’
Dalam sebuah video yang disiarkan oleh Garret,  seorang pelombong data, pada 16 September, beliau memperincikan kod yang merujuk nama Maali bersama dengan skil meningkatkan damage. ‘Satu perkara yang dapat kita ambil dari ini adalah Legend berikutnya akan disebut Maali’, kata Garret. ‘Ini juga sama dengan Tropic Island, kerana kedengaran seperti sedikit nama tropikal’.

Gambar dari Garret
Mod Baru?
Selain itu, musim ke-11 ini juga mungkin akan hadir dengan mod Arena 4v4 dan 5v5 seperti dilihat dalam kod dibawah.

Gambar dari Garret
Namun, Respawn belum melancarkan apa-apa video acah atau treler yang mengumumkan ciri-ciri baru ini. Mungkin video-video itu akan dilancarkan tidak lama lagi, ataupun tidak dilancarkan terus.


Apex Legends akan mencontohi perancangan kandungan (content) yang dibuat oleh Fortnite.
Respawn Entertainment dah pun mempunyai perancangan untuk jangka masa setahun bagi kandungan dalam Apex. Ia dibahagikan kepada empat musim yang mana setiap satu berjalan selama tiga bulan. Musim pertama dikatakan akan bermula pada Mac ini dengan pelancaran battle pass pertama.

Namun, tiada harga lagi diumum untuk kandungan ini tapi Respawn juga menjanjikan Legends yang membelinya tidak akan memberi kesan kepada keseimbangan permainan ini. Kiranya balance lah.
Musim kedua pula akan bermula pada Jun. Apa yang menarik adalah setiap musim akan membawakan Legends, senjata dan loot baru. Bagi yang membeli pass, mereka juga akan menerima kosmetik baru.
Respawn juga ingin menjadikan Apex Legends kekal relevan untuk 10 tahun dan akan terus memperkenalkan senjata serta peta baru.
Sumber: VG247


Apex Legends telah ban lebih daripada 16,000 pemain yang melakukan kesalahan menipu sejak game ini dilancarkan secara rasmi pada 5 Februari lepas dan merancang untuk memperkasakan sistem laporan secara langsung dalam game.
Ini mungkin mengundang pelbagai cabaran kerana game battle royale ini masih lagi belum melaksanakan sistem laporan yang boleh dibuat secara terus dalam game seperti dalam kebanyakkan game online lain bagi menghalang penipu dan hacker.
Buat masa sekarang, pemain Apex Legends boleh membuat laporan berkenaan mana-mana isu yang mengganggu permainan melalui laman sesawang ini untuk menjejaki penipu dalam game bersertakan bukti penipuan dengan gambar ataupun video. Kalau korang terlepas kedua-dua bahan bukti ini, berikan sahaja nama suspek Origin ID (untuk PC), Gamertag (untuk Xbox One) dan PSN ID (untuk PlayStation 4) supaya pembangun boleh menggantung akaun buat sementara waktu dan lancarkan siasatan.
Pengurus komuniti Apex Legends telah mendengar keluhan ramai pemain dan berkata idea sistem laporan secara langsung ini adalah “satu idea yang bernas”.
Selain itu, pelbagai info dikongsikan bersama Reddit berkenaan masa depan Apex Legends yang telah mengumpul 25 juta pemain pada minggu pertama pelancaran. Respawn akan meneruskan sikap terbuka terhadap pemain dengan berkongsi apa-apa maklumat bersama komuniti Reddit dan juga tengah mengusahakan siaran langsung (livestream) pembangun pertama selari dengan musim pertama menjelang pada 1 Mac.
Sumber: Polygon
—

Daftar sekarang untuk kejohanan e-sukan kampus terbesar di Malaysia! Ada game Mobile Legends, PES 2019 dan Dota 2, khas untuk pelajar universiti sahaja!
KLIK LINK INI UNTUK MENDAFTAR.
Info lanjut, layari laman web ini dan Facebook kami.


Respawn mengumumkan seramai 770,000 pemain telah diharamkan daripada bermain Apex Legends menurut satu pos rasmi oleh pasukan pembangun di Reddit.
Respawn menjalin kerjasama daripada pelbagai pihak seperti EA Security and Fraud, Origin, pembangun daripada EA DICE, EA Vancouver dan EA Capital Games termasuk penggunaan Easy-Anti-Cheat bagi membendung gejala cheating ini.

Menurut Respawn, mereka telah menghalang lebih daripada 300,000 akaun palsu dan mengharamkan 4,000 penjual akaun dalam masa 20 hari lalu.
Beberapa bulan lalu, Respawn telah lancarkan perang terhadap cheaters atau spammers dengan mengharamkan 355,000 pemain di PC. Kini, hampir kesemua perlawanan berjaya dibebaskan daripada cheaters yang menganggu keseronokan bermain game battle royale ini.
Peningkatan pengharaman yang drastik daripada 355,000 sehingga 770,000 pemain dalam beberapa bulan agak dahsyat kerana Apex Legends baru sahaja dilancarkan pada tahun ini. Jika nak dibandingkan, PUBG juga telah mengharamkan kira-kira 13  juta pemain pada Jun tahun lepas. Fuh.


Respawn tidak memberi peluang kepada penipu licik dalam Apex Legends.
Pembangun ini mendedahkan mereka telah ban seramai 355,000 penipu di PC menurut Reddit baru-baru ini. Ia adalah initiatif yang telah ditekankan sejak dari pelancaran game battle royale pada awal Februari. Pada bulan lepas, mereka telah memberhentikan kira-kira 16,000 pemain melakukan kesalahan menipu (cheating).
Respawn menggunakan servis Easy-Anti-Cheat berfungsi untuk mengesan dan menghalang godaman dan penipuan dalam game multiplayer bagi platform PC. Easy-Anti-Cheat ini turut digunakan game lain seperti Fortnite, For Honor dan The Division 2.

Pengurus komuniti Respawn, Jay Frechette berkata, “Servis ini berguna untuk menentang penipu tetapi ini usaha kami untuk ‘memerangi’ helah penipuan dan kami sentiasa berwaspada kerana kami ambil kesalahan menipu secara serius.”
Buat masa sekarang, beberapa penambahbaikan sedang dijalankan tetapi perkara berkenaan tidak diperincikan secara halus. Walaubagaimanapun, Respawn berkongsi info ini bersama pemain Apex Legends:

Berhubung dengan pakar-pakar di dalam dan di luar EA bagi memahami mekanik penipuan.
Memperuntukkan lebih banyak sumber untuk pasukan anti-cheat
Menambah masuk ciri laporan terus ke Easy-Anti-Cheat dari dalam game ntuk melaporkan penipu di PC.

Respawn juga sedar akan pemain yang ‘spam‘ di bahagian character selection semasa permulaan perlawanan dan terus terputus hubungan daripada game. Oleh itu, mereka sedang merangka strategi untuk membendung spam ini tetapi keputusan tidak akan hadir dalam masa singkat.
Ramai pemain Apex Legends mahukan reconnect feature iaitu membolehkan pemain untuk masuk semula ke perlawanan sekiranya terkeluar daripada game. Namun, Respawn enggan untuk fokus terhadap ciri ini kerana ia boleh mengakibatkan masalah penyalahgunaan dan memerlukan banyak sumber untuk bangun, uji dan lancar yang sepatutnya digunakan untuk seimbang isu-isu lain.
Bagi pengguna PC yang asyik crash ketika bermain Apex Legends, orang dari AMD dan Nvidia sudah singgah ke Respawn untuk membincangkan isu kestabilan dan prestasi yang sebaik mungkin di PC. Perkara ini akan diterapkan dalam patch baru khas untuk PC bagi membaiki masalah-masalah ini.
Penambahbaikan ini lebih tertumpu kepada pengguna PC kerana banyak masalah ini kerap berlaku di PC dan agak jarang berlaku di PS4 dan Xbox One. Memandangkan seramai 50 juta pemain membanjiri Apex Legends dalam masa sebulan tanpa memerlukan promosi besar-besaran seperti game triple A lain, Respawn perlu bekerja keras untuk memastikan nombor itu konsisten.


Dalam dunia yang pesat dengan penggunaan Internet, hampir kesemua jenama daripada produk kosmetik sehinggalah ke makanan segera menggunakan media sosial untuk berinteraksi secara terus bersama-sama pelanggan dan pengguna berpotensi.
Namun, korang mesti tertanya-tanya, apa kena mengena pula dengan jenama syarikat gergasi beri pendapat tentang permainan video?  Buat pengetahuan korang, KFC mempunyai satu akaun Twitter rasmi diberi nama sebagai ‘KFC Gaming‘ khas untuk menghasilkan meme atau pos tentang game popular dan relevan untuk semua pemain.
Ada apa KFC dengan Apex Legends?
Dalam satu pos oleh KFC Gaming, mereka memaparkan satu gambar meme yang menandakan Apex Legends adalah sebuah game telah ‘mati’. Ia menggambarkan seorang lembaga mencucuk logo Apex Legends dengan ayat berkata: “Come on, do something” atau “cepatlah berbuat sesuatu” seperti tertera di bawah.

pic.twitter.com/kHKnVgmKGl
— KFC Gaming (@kfcgaming) May 13, 2019

Berikutan ini, rata-rata pemain menghentam pos ini dengan deretan pos gambar “Silence, brand” manakala ini juga mengundang reaksi khas oleh Respawn. “Ke hadapan jenama, kami mempunyai banyak lagi kandungan Apex Legends akan tiba tetapi ia mengambil masa agak lama. Kami tidak boleh goreng kilas, api kilas, berikan suntikan atau apa-apa sahaja dilakukan untuk hasilkan ayam goreng sedap.
“Permainan ini dihasilkan secara ‘menggunakan tangan’ dengan teknik-teknik lama. Cubalah makan ayam dahulu, kami akan berjumpa lagi,” kata pembangun Rayme Vinson secara berhemah.
Kenapa kena hentam?

Baru-baru ini, Respawn mengambil langkah proaktif untuk menghasilkan kandungan dalam game popular dengan kadar berkala atau secara bermusim seperti pelancaran Battle Pass. Ini adalah tindak balas susulan daripada laporan Polygon yang mengatakan pembangun-pembangun di Epic dikerah untuk bekerja untuk tempoh masa lama bagi hasilkan kandungan sepantas kilat dalam Fortnite.
Penerbit eksekutif Apex Legends, Drew McCoy mengutarakan isu tidak sihat ini dalam satu pos blog, “Gol jangka panjang kami adalah memastikan Apex Legends selalu berkembang maju dengan fokus terhadap kualiti kandungan dan bukan keluaran kandungan dengan jangka pantas.
“Pada masa yang sama, kami mahu mengekalkan budaya kami sebagai satu pasukan pembangun dan elakkan kerja lebih masa sehingga seseorang tiada tenaga kerana bekerja terlalu keras tanpa rehat secukupnya.”
Bak kata pepatah, terlajak perahu boleh diundur, terlajak kata buruk padahnya. Mungkin jenama-jenama yang aktif di media sosial boleh ambil ikhtibar atas segala reaksi ini. Apa korang rasa tentang perkara ini? Kongsikan pendapat bersama kami di Facebook.
Sumber: PC Gamer


Apex Legends tak dinafikan lagi game battle royale yang tengah trending dan giat dimainkan komuniti gaming tanah air.
Disebabkan faktor percuma dan genre battle royale yang diubah suai mengikut citarasa EA sendiri, permainan video yang dikeluarkan di PC dan konsol ini mendapat perhatian streamers mahupun pemain kasual.
Di Malaysia, komuniti Apex Legends Malaysia berjaya mendapatkan statistik mudah yang menunjukkan taburan pemain yang bermain permainan ini di setiap negeri dan nampaknya, Selangor mencatatkan rekod tertinggi!
Kredit gambar: Group FB Apex Legends Malaysia
Kalau korang perhatikan gambar di atas, Selangor mewakili 31% pemain di serata Malaysia diikuti Johor di tempat kedua dengan 15% pemain. Perlis pula merekodkan jumlah pemain yang paling sedikit dengan 1 peratus saja (mana orang Perligghh?).
Bagaimanapun, angka di atas hanya direkodkan mengikut jumlah ahli dalam group FB tersebut yang mengambil bahagian dalam poll. Ia tidak mewakili statistik rasmi taburan pemain Apex Legends di Malaysia.
Setakat artikel ini ditulis, group FB tersebut mempunyai jumlah ahli seramai 2,084 orang dan akan bertambah dari masa ke semasa.
Korang bolehlah sertai group ini dengan melayari laman Facebook rasmi page mereka di SINI.


Walaupun masih baru bertapak dalam genre battle royale, Respawn Entertainment tak berhenti mengacah peminat dengan kandungan baru dalam Apex Legends.
Kali ini mereka mengacah untuk senjata baru pula di Twitter yang dikatakan akan hadir esok. Tak banyak info didedahkan melalui bentuk senjata itu dari luaran tapi pastinya ia mempunyai kapasiti cukup hebat untuk menumpaskan Legends lain.

Get ready to cry havoc—a new gun is coming to King’s Canyon pic.twitter.com/w8LNa2GDWn
— Apex Legends (@PlayApex) February 19, 2019

Seperti yang dilihat dalam video di atas, senjata baru ini adalah machine gun yang lebih ringan. Tambahan kepada ini, senjata ini juga mempunyai charged shot yang agak berguna sebenarnya.
Respawn bagaimanapun tak mendedahkan info spesifik dan korang perlu guna sendiri senjata ini besok untuk tahu kehebatannya!
Sumber: Comicbook


Buat peminat Apex Legends, nantikan antara kejohanan Apex Legends paling besar di Malaysia.
AcriAnimo MY Series 6 Apex Legends adalah pertandingan yang dianjurkan oleh AcriAnimo.
Pertandingan kali ini adalah edisi keenam yang membawa lebih 80 pasukan untuk berlawan.

60 pasukan dari Malaysia dan 20 pasukan dari luar. Jumlah wang terkumpul untuk pertandingan ini adalah RM2,100.
Pusingan awal akan bermula pada 21 Ogos ini bermula jam 12 tengahari.
80 pasukan ini juga akan dibahagikan kepada 4 kumpulan.
Untuk separuh akhir pula, dua kumpulan bakal berentap untuk mendapatkan 10 pasukan teratas untuk layak ke perlawanan akhir.
Perlawanan Akhir pula akan bermula pada 22 Ogos ini pada jam 12 tengahari.
Bagi para peminat dan penonton juga boleh memenangi wang sebanyak RM50 dengan memberi klip video terbaik.
Jangan lupa tonton pertandingan Apex Legends ini nanti di laman Twitch AcriAnimo.


Sebagai salah satu promosi untuk Musim 15 : Eclipse, Respawn Entertainment mengumumkan karakter transgender (antara jantina) pertama mereka menerusi video cerita pendek Stories From the Outlands: Last Hope.

Tressa atau dikenali sebagai Catalyst adalah transgender wanita dari planet Boreas.
Catalyst juga Legend pertahanan baharu untuk Apex Legends.
“Saya rasa dunia kini lebih menerima, kini saya adalah diri sendiri,” ujar Catalyst dalam video itu.
Dalam video itu juga terdapat petunjuk mengatakan peta baru juga akan dikeluarkan nanti bagi Apex Legends.


Apabila bercakap tentang aktiviti livestreaming, aplikasi dan laman web yang selalunya disebut adalah Twitch dan YouTube. Kebelakangan ini, livestreaming di Facebook juga menjadi semakin popular dan nampaknya mereka mahu bertanding secara serius dengan dua jenama yang disebut tadi.
New York Times (NYT) telah melaporkan bahawa Facebook akan melancarkan sebuah aplikasi khusus untuk gaming tidak lama lagi. Aplikasi tersebut akan memberikan fokus kepada pembuat dan penonton livestream.
Sebenarnya pengguna Android di Asia Tenggara sudah boleh muat turun aplikasi ini di Google Play Store. Ia dilancarkan di Malaysia pada 15 April 2020. Melalui aplikasi ini, anda boleh cari dan tonton livestream dengan sangat mudah.
Bagi streamer pula, ia memudahkan kerja anda kerana anda boleh stream permainan mudah alih dengan hanya menekan butang “Go Live” di halaman utama.

Menurut laporan NYT, aplikasi tersebut akan dilancarkan untuk Android dahulu di Google Play Store. Pelancaran versi iOS akan tiba kemudian.
Selain daripada livestream, aplikasi ini juga menawarkan beberapa permainan kasual seperti Basketball FRVR, Pop Stone 2, dan banyak lagi. Kesemuanya boleh dimain secara percuma.
Facebook kini mempunyai lebih daripada 2.5 bilion pengguna. Ini meletakkan ia pada posisi yang sangat bagus untuk bertanding dengan Twitch dan YouTube dalam industri livestreaming.
Adakah Facebook bakal menjadi platform streaming terbesar di dunia?
Sumber: New York Times
Ikuti kami di Facebook dan Instagram.
Saksikan kami di YouTube.


Facebook Gaming adalah salah satu cabang platform penstriman selain Twitch, Youtube dan lain-lain lagi. Disebabkan popularitinya meningkat sebelum ini dan ditambah lagi dengan ramai pengguna yang menonton strim, Facebook kemudian memberikan kemudahan penstriman menerusi aplikasi.
Bagaimanapun, aplikasi Facebook Gaming itu dilaporkan akan ditutup pada 28 Oktober ini. Ia tidak akan tersedia lagi di iOS dan Android.
Segala fungsi yang tersedia di aplikasi itu akan dipindah ke aplikasi Facebook yang biasa.
Setakat ini, belum ada sebab yang jelas kenapa Facebook memadamkan aplikasi ini. Ada laporan mengatakan ia berkaitan laporan kewangan Facebook yang melaporkan kerugian.
Sumber: Gamingonphone


Semakin banyak jenama bukan endemik (tidak berkaitan dengan e-sukan) kini terlibat atau berkolaborasi dengan organisasi yang terkenal. Baru-baru ini, aplikasi mencari pasangan, Tinder umum kolaborasi dengan paIN Gaming, sebuah organisasi e-sukan dari Brazil.

TEM CONTATINHO NOVO NA ÁREA 👀
 Pode entrar, Tinder, novo patrocinador das lines de Free Fire, CS:GO, Dota 2 e Clash Royale ❤
 E pra quem tá ~curioso, fica ligado porque vem muito conteúdo legal e “códiguins” de Tinder Gold por aí 😉#GGdeuMatch pic.twitter.com/dNjGK89q7B
— paiN Gaming (@paiNGamingBR) February 7, 2020

Menurut One Esports, Tinder akan menaja empat pasukan paIN iaitu Free Fire, CS:GO, Dota 2 dan Clash Royale.
Selain itu, mereka turut mengacah kandungan baru dalam e-sukan selain memberi cabutan bertuah berupa kod Tinder Gold kepada peminat pasukan-pasukan tersebut.
Dengan kolaborasi ini, Tinder cuba untuk memperluaskan pasaran mereka dalam industri e-sukan yang dipenuhi oleh anak muda tanpa mengira jantina.
Ini adalah kali kedua Tinder berada dalam pasaran e-sukan, kali pertama bersama pasukan e-sukan dari Brazil juga iaitu MIBR.
Sumber: OneEsports
Ikuti kami di Facebook dan Instagram.
Saksikan kami di YouTube.


Di acara digital GeForce Special Event, Nvidia mengumumkan aplikasi Nvidia Broadcast. Ia merupakan aplikasi yang direka untuk membantu golongan streamer menjadikan siaran langsung mereka lebih interaktif.
Tiga fungsi utama yang ditunjukkan dalam siaran langsung GeForce Special Event pagi tadi adalah Noise Removal, Virtual Background, dan Auto Frame.

Penulis yakin ramai pemain PC sudah tahu tentang aplikasi RTX Voice. Nampaknya Noise Removal mempunyai fungsi yang sama seperti aplikasi tersebut. Ia akan mengasingkan suara latar belakang daripada suara streamer di mikrofon.
Dalam video di atas, Brandon Ewing, Pengurus Pemasaran Global Pengguna di Nvidia, melakukan demonstrasi Noise Removal dengan bantuan teman wanitnya yang menggunakan pengering rambut semasa beliau melakukan streaming.

Noise Removal bukan sahaja berfungsi pada pihak pengguna aplikasi tersebut. Ia juga boleh digunakan untuk mengasingkan bunyi bising daripada pemain lain.
Dalam video di atas, Brandon menunjukkan Noise Removal boleh digunakan untuk mengeluarkan bunyi menaip papan kekunci yang bising daripada pemain lain.
Virtual Background pula sesuatu yang akan menarik minat ramai streamer yang tidak mampu membeli skrin hijau atau membina studio streaming di rumah.

Menggunakan kepintaran AI, Nvidia Broadcast akan mengenal pasti streamer dan mengasingkan streamer daripada latar belakang. Ini mewujudkan pengalaman tontonan yang lebih kurang sama dengan penggunaan skrin hijau.
Pengguna boleh mengubah latar belakang menjadi video atau imej tertentu dan juga menjadikan permainan yang sedang disiarkan sebagai latar belakang.
Perkara sebegini bukan sesuatu yang baharu. Aplikasi seperti Zoom juga mampu melakukan perkara sebegini. Cuma fungsi Virtual Background dalam Nvidia Broadcast lebih sesuai untuk pemain yang mahu menggunakannya bersama aplikasi-aplikasi seperti OBS dan Streamlabs OBS.
Bagi anda yang sering terlibat dalam panggilan video untuk tujuan pekerjaan, Auto Frame akan memberi fokus terhadap muka anda dan mengikut pergerakan kepala anda.
Pada pendapat penulis, Auto Frame juga sesuai untuk streamer yang melakukan banyak pergerakan ketika bersiaran langsung. Ini memastikan muka anda tidak terkeluar dari rangka kamera.

Aplikasi Nvidia Broadcast bukan dibuat untuk mereka yang akan membeli kad grafik baharu siri RTX 3000 sahaja. Ia juga akan dilancarkan untuk penggunaan pemilik kad grafik siri RTX 2000.
Satu perkara yang patut diketahui oleh pengguna ialah Virtual Background dan Auto Frame akan dilancarkan dalam keadaan beta supaya para pengguna boleh memberi maklum balas kepada Nvidia mengenai kualiti kedua-dua fungsi tersebut.
Nvidia Broadcast akan dilancarkan pada bulan ini tetapi Nvidia masih belum memberi tarikh pelancaran tepat. Untuk maklumat lanjut, anda boleh rujuk laman web rasmi Nvidia.
Ikuti kami di Facebook dan Instagram.
Saksikan kami di YouTube.


Portal berita e-sukan, ONE Esports akhirnya melancarkan aplikasi mudah alih yang dikuasakan oleh Samsung, khas untuk pengguna Samsung Galaxy mengakses berita terhangat dalam e-sukan.
Aplikasi ini hanya akan dilancarkan di model Samsung Galaxy bagi pengguna di Malaysia, Indonesia, Filipina, Singapura, Thailand dan Vietnam.
Bagi pengguna Samsung Galaxy, mereka mendapat akses awal untuk kandungan ONE Esports di mana terdapat notifikasi yang boleh digubah dan yang menariknya, mereka akan menjadi yang terawal mendapat berita terkini dan terhangat dalam e-sukan.
Selain dari kandungan dari laman web ONE Esports sendiri, aplikasi ini akan menyediakan temubual, panduan dan video untuk pengguna. Akan ada kandungan eksklusif di sebalik tabir untuk pemain e-sukan, tips-tips dari profesional dan video-video gameplay. Kandungan ini akan tersedia dalam bahasa tempatan negara masing-masing.
Aplikasi ini akan dimuatkan dalam siri Samsung Galaxy A dan M baharu serta Galaxy A54 5G dan A34 5G yang baru dilancarkan.


Apply kini dalam fasa memperbaharui App Store mereka.
Syarikat gergasi itu berharap mereka dapat memudahkan lagi pengguna untuk menggunakan App Store.
Apple akan membuang semua aplikasi yang tiada kemaskini selama dua tahun di gedung itu.
Namun kesilapan berlaku apabila ramai pencipta permainan video indie mengatakan permainan mereka dibuang dari App Store.

“Kami akan melaksanakan proses evaluasi aplikasi dan akan membuang aplikasi yang tidak lagi berfungsi seperti dimahukan serta tidak mengikut garis panduan dan ketinggalan zaman,” menurut Apple.
Namun, hal ini menjadi bertentangan apabila ramai pencipta individu mendapat notis permainan mereka akan dibuang dari App Store dalam 30 hari.

I feel sick. Apple just sent me an email saying they’re removing my free game Motivoto because its more than 2 years old.
 It’s part of their App improvement system.
 This is not cool. Console games from 2000 are still available for sale.
 This is an unfair barrier to indie devs. pic.twitter.com/7XNcLfiEcR
— Protopop Games (@protopop) April 23, 2022

“Sangat mendukacitakan. Apple baru sahaja menghantar email mengatakan mereka akan membuang permainan video percuma saya Mitvoto kerana aplikasi itu lebih dari 2 tahun,” ujar Protopop Games.
Semua ini dikatakan sebahagian dari daripada penambahbaikan App Store.
“Ini tidak adil. Permainan video konsol dari tahun 2000 masih ada untuk dibeli,” tambah Protopop Games.
Nampaknya Apple sekarang menggunakan pendekatan drastik dan banyak lagi permainan video indie lain akan terkena.
Langkah yang tidak wajar untuk Apple.
Rujukan: VGC


Senat Amerika Syarikat sudah memperkenalkan rang undang-undang terbaru yang melindungi hak pembangun dan mencabar dasar yang digunakan oleh aplikasi Apple dan Google.
Seperti pertama kali dilihat oleh CNBC, akta Open App Markets akan melarang aplikasi mewajibkan pembangun menggunakan sistem pembayaran aplikasi mereka sendiri (Appstore dan Google Play Store). Ini bermaksud pembangun bebas menggunakan sistem pembayaran mereka tersendiri.
Undang-undang yang dicadangkan ini juga akan melarang syarikat lain memberikan tawaran kepada pembangun dengan harga yang lebih kompetitif di kedai aplikasi berbeza atau melalui sistem pembayaran pembangun sendiri.
Ianya berkait rapat dengan kes kedua-dua Apple dan Google kini dalam proses tuntutan dengan pembangun permainan video popular Fortnite, yang mencabar model perniagaan yang digunakan oleh syarikat gergasi itu.
Ogos lalu, Apple dan Google sudah mengeluarkan permainan battle royale yang popular itu dari senarai aplikasi mereka selepas Epic mengeluarkan sistem pembayaran langsung ke Fortnite.
Sekiranya undang-undang itu diluluskan, ia akan membolehkan pembangun seperti Fortnite menawarkan barang yang lebih berpatutan melalui transaksi mikro.
Ini adalah sesuatu yang dilakukan oleh Epic Games pada bulan Ogos ketika ia menjadikan mata wang maya, V-Bucks lebih berpatutan jika anda membelinya secara langsung melalui aplikasi Fortnite.
Artikel ini diterjemahkan dari laman web rasmi IGN SEA. Anda boleh membaca artikel penuh di SINI.


Permohonan pihak Apple untuk menangguh perubahan pada App Store kini sudah dibenarkan oleh pihak mahkamah, sehingga proses rayuan dimuktamadkan.
Perubahan itu menunjukkan pihak Apple perlu membenarkan pihak ketiga untuk sertakan pautan pilihan pembayaran daripada pihak ketiga di dalam App Store.
Di dalam dokumen yang diluluskan pihak mahkamah Amerika Syarikat, pihak Apple dibenarkan untuk menangguh untuk melakukan sebarang perubahan pada App Store sehingga proses rayuan daripada pihak Epic Store dimuktamadkan.
Pihak Apple menyatakan, “kebimbangan kami mengenai perubahan ini ia mampu memberikan risiko terbaru terhadap privasi dan keselamatan, dan boleh mengganggu pengalaman pelanggan App Store.”
Sebelum ini, berikutan kes Apple dan Epic Games, pihak mahkamah sudah memutuskan Apple tidak tidak melakukan sebarang tindakan monopoli atau melakukan tindakan tidak amanah.
Pihak Epic Games, kemukakan rayuan kes.
Artikel ini diterjemah dan disunting daripada IGN SEA.


Apple mendedahkan iPod Touch baru pada Selasa, yang pertama dalam variasinya selepas beberapa tahun. Kemaskini terakhir ialah pada 2015 dan dikatakan versi baru ini memberikan beberapa perubahan terutamanya kepada mereka yang sukakan mobile gaming.
Syarikat Cupertino ini menggunakan Cip A10 Fusion yang sekarang digunakan dalam iPhone terkini; satu komponen untuk pengguna merasai pengalaman gaming  yang boleh menyokong teknologi Augmented Reality (AR).
Harganya bermula daripada RM899 (32GB), RM1,349 (128GB) dan RM1,799 (256GB). Ia didatangkan dengan enam warna: merah jambu, silver, space gray, emas, biru dan (PRODUCT) Red.
Pembaharuan kepada pengalaman AR bukan saja untuk permainan tapi untuk fungsi lain juga seperti web browsing. Tapi kalau korang nak belinya untuk main Pokemon GO, perlu ingat iPod Touch tak hadir dengan kad sim jadi korang perlu sentiasa dihubungkan dengan WiFi.
Bagi sesiapa yang inginkan pengalaman bermain game lebih lancar dan seronok, ia juga sesuai untuk korang yang nak langgan servis Apple Arcade. Apple menyifatkan iOS sebagai platform terbesar di dunia untuk permainan dan dengan pelancaran Apple Arcade tak lama lagi, platform ini akan bertambah besar.
Apple dikhabarkan membelanjakan setengah juta Dollar untuk memuatkan permainan-permainan di dalam Apple Arcade.
Buat sementara ini, korang boleh usha produk baru ini di https://www.apple.com/my/ipod-touch/.


Apple kini menyatakan mereka kini bersaing di dalam industri permainan menyaingi platform permainan lain dan memperoleh pendapatan lebih tinggi berbanding syarikat permainan lain seperti Sony, Microsoft, Nintendo dan Activision.
Sebelum ini, mereka dikatakan hanya menyaingi penndapatan permainan di platform Android dan Microsoft sahaja.
Apple juga bersaing secara terus di dalam industri permainan melalui platfrom mereka sendiri iaitu Apple Arcade.
Bahkan, mereka juga pernah mencatatkan pendapatan di mana 70% daripada pendapatan mereka di App Store adalah daripada aplikasi permainan. Selain satu pertiga transaksi di dalam pasaran permainan dikawal oleh Apple.
Apple juga sebelum ini melancarkan ciri-ciri permainan pada produk terbaru mereka iaitu iPhone 13 Pro dan Macbook Pro yang mempunyai ciri-ciri permainan iaitu skrin dengan kadar segar semula 120Hz.
Sumber: Apple Insider.


CEO Epic Games, Tim Sweeney, mendedahkan bahawa Apple menolak permintaan syarikat untuk memasang semula akaun pembangun Epic, secara langsung melarang Fortnite untuk kembali ke App Store selepas pertelingkahan antara Epic dan Apple.
Sweeney mendedahkan di media sosial pagi ini surat yang dikirim kepadanya oleh Apple menolak permintaan Epic agar akaun program pembangunnya dikembalikan. Akaun pembangun Apple diperlukan untuk mengembangkan dan menerbit aplikasi di iOS.
Malah, Apple mengatakan bahawa mereka tidak akan mempertimbangkan permintaan untuk mengembalikan akaun Epic ‘sehingga keputusan pengadilan mahkamah menjadi muktamad dan tidak dapat dirayu,’ yang Sweeney katakan mampu mengambil masa selama lima tahun.

Late last night, Apple informed Epic that Fortnite will be blacklisted from the Apple ecosystem until the exhaustion of all court appeals, which could be as long as a 5-year process. pic.twitter.com/QCD7wogJef
— Tim Sweeney (@TimSweeneyEpic) September 22, 2021

Ini semua bermula apabila Epic menentang pembayaran kepada Apple sebanyak 30% yang diambil dari setiap transaksi digital di Fortnite.
Epic memprotes dengan menawarkan pilihan pembayarannya sendiri dalam aplikasi iOS, lalu Apple mengeluarkan Fortnite dari peranti iOS yang menyebabkan Epic menuntut daripada Apple.
Sepanjang kejadian ini, Epic kehilangan Akaun Pembangun Apple dan Fortnite tetap tidak tersedia pada peranti Apple.
Tuntutan itu sendiri akhirnya dibawa ke mahkamah dan hakim memutuskan bahawa sistem pembayaran luaran harus dibenarkan pada aplikasi yang tersedia di App Store.
Walaupun ia kelihatan seperti kemenangan untuk Epic, hakim juga memutuskan Epic Games melanggar kontraknya dengan Apple dan diperintahkan untuk membayar Apple sebagai denda sebanyak AS$6 juta (RM25.1 juta).

Epic mengatakan bahawa mereka akan mengajukan rayuan terhadap beberapa keputusan mahkamah, tetapi keputusan sebelumnya menyatakan bahawa penutupan Akaun Pembangun Epic oleh Apple adalah sah.
 Sweeney mengatakan bahawa mereka akan terus menentang Apple dalam hal ini dan mengatakan Apple memungkiri janjinya untuk menyambut Fortnite kembali ke App Store jika ia bersetuju memandangkan keputusan pengadilan untuk membenarkan kaedah pembayaran khusus .
 Walau apa pun, jika anda menyangka situasi Epic menentang Apple sudah berakhir, fikirkan semula.


Pada 2010, terdapat ura-ura yang menyatakan Apple sedang membangunkan iPhone Nano. Walaupun, masih tiada bukti kukuh untuk itu, satu emel daripada Steve Jobs menunjukkan Apple pernah membangunkan iPhone bersaiz kecil dan mampu milik.
Ditemui oleh The Verge, emel ini dihantar oleh Steve Jobs yang menyenaraikan agenda mesyuarat untuk pembentangan strategi korporat pada 2011. Nota Jobs pada hujung senarai itu menyebut “iPhone Nano plan” termasuk perkataan “cost goal” dan bekas ketua rekaan Apple, Jony Ive dijangka untuk menunjukkan “model atau rekaan” semasa mesyuarat itu.
Di dalam emel yang sama, Jobs ada menyebut di bawah “2011 Strategy” yang menyatakan Apple dalam perancangan untuk menghasilkan “model iPhone mampu milik berdasarkan iPod Touch untuk menggantikan (iPhone) 3GS.”

Malangnya, ia tidak memperincikan sama ada mendiang pengasas bersama Apple itu merujuk pada iPhone Nano atau peranti yang berbeza.
Sesama awal 2010-an, iPod Nano adalah produk pilihan pengguna. Pada September tahun itu, Apple mengumumkan dan melancarkan iPod Nano generasi keenam, yang menawarkan skrin sentuh, dan membuang roda klik dan tiada kamera atau fungsi playback video.
Apple kemudiannya menamatkan penghasilan iPod pada 2017 selepas mereka melancarkan warna baru bagi generasi ketujuh dan generasi terakhir iPod Nano.
Walaupun iPhone Nano tidak pernah ‘berbuah’, Apple sudah menghasilkan produk ‘mini’ iaitu iPhone 12 mini dan HomePod mini.
Emel ini adalah salah satu daripada ratusan emel yang dikeluarkan sebagai sebahagian daripada kes Apple dan Epic Games.
Artikel ini diterjemah daripada IGN SEA. Untuk artikel penuh sila layari SINI.


Appxplore mengumumkan kandungan baru untuk permainan strategi, Masketeers: Idle Has Fallen.
Di dalam Masketeers: Idle Has Fallen, pemain akan diberikan topeng kuasa untuk menjadi Masketeers dan menewaskan Wraiths yang sering menyebar emosi negatif.

Pemain perlu menetapkan strategi pasukan, tingkatkan skill dan buka kebolehan terpendam setiap Masketeer.
Kemaskini akan datang, akan membawa dua ciri baru iaitu, Guilds dan Sigils. Pemain akan boleh sertai guild atau membentuk satu pasukan bagi menentang kuasa jahat.

Berbual bersama ahli guilds dengan emote yang comel dan sumbangkan Masks untuk membuka Guild Buffs berkuasa dan perolehi Sigil Resins. Bersama, ahli Guilds boleh membuka Sigils untuk tingkatkan kuasa Masks mereka.
Masketeers: Idle Has Fallen kini tersedia di platform iOS dan Android.
Untuk maklumat lanjut layari laman rasmi Appxplore di SINI.
Artikel ini diterjemah daripada IGN SEA. Untuk artikel penuh sila layari SINI.


Siri popular Netflix, Arcane baru-baru ini memenangi anugerah Program Animasi Cemerlang di Majlis Anugerah Seni Kreatif Emmy selain membolot tiga trofi lain berkaitan animasi awal tahun ini.
Menurut laporan The Verge, ini adalah anugerah pertama diberikan kepada rancangan penstriman yang eksklusif. Arcana mengalahkan What If…?, Bob’s Burgers, The Simpsons dan Rick and Morty.
Arcane dilancarkan pada November tahun lalu yang menceritakan kisah dua anak yatim piatu, Vi dan Jinx serta rakan mereka, Ekko. Karakter League of Legends seperti Jayce, Viktor, Caitlyn dan Heimerdinger juga ditampilkan.
Kini Arcane sedang dibangunkan untuk musim kedua.
Sumber: The Verge


Siri Arcane yang mendapat pujian daripada media antarabangsa dan peminat League of Legends berjaya menyambar sembilan kategori di Anugerah Annie Awards ke-49 baru-baru ini.
Menurut laporan DotEsports, majlis anugerah yang diadakan pada 12 Mac itu mempertandingkan lebih 30 kategori dengan hampir 80 penyertaan.
Arcane juga bukan menang mudah kerana mereka berhadapan dengan beberapa animasi hebat seperti Star Wards: Visions, Castlevania dan lain-lain.
Ini adalah senarai kategori dimenangi Arcane:

TV/Media Terbaik – Penonton Umum (“When These Walls Come Tumbling Down”)
Animasi Karakter Terbaik – TV/Media  (“The Monster You Created”)
Rekaan Karakter Terbaik  – TV/Media (“Some Mysteries Better Left Unsolved”)
Pengarahan Terbaik – TV/Media (“The Monster You Created”)
Rekaan Produksi Terbaik – TV/Media (“Happy Progress Day!”)
Papan Cerita Terbaik – TV/Media (“When These Walls Come Tumbling Down”)
Lakon Suara Terbaik – TV/Media (Ella Purnell as Jinx in “When These Walls Come Tumbling Down”)
Penulisan Terbaik – TV/Media (“The Monster You Created”)

Arcane adalah sebuah siri animasi yang diinspirasikan daripada League of Legends, menceritakan beberapa karakter penting dari Piltover dan Zaun seperti Jinx, Vi, Caitlyn, Jayce, Viktor dan lain-lain.
Ia boleh ditonton di Netflix sebanyak sembilan episod yang ditayangkan sejak 6 November. Musim kedua juga sudah diumumkan dalam pembikinan.

Sumber rujukan: DotEsports


Tiga episod Arcane Act 1 kini sudah ditayangkan di Netflix. Tetapi acara RiotX Arcane masih lagi diteruskan sehingga 30 November ini dengan membawakan pelbagai kandungan dalam permainan buat pelbagai permainan selain portfolio Riot.
Sebelum ini mereka sudah membawakan Arcane ke Fortnite dan PUBG Mobile. Namun, melalui treler terbaru Progress Day Riot X Arcane, mereka dijangka akan membawa juga Arcane ke Among Us.

Melalui treler itu, ia juga menunjukkan Riot akan membawa kandungan dalam permainan untuk Among Us yang juga aksesori bertemakan Arcane.
Buat masa ini, pihak Riot masih lagi belum mendedahkan sepenuhnya mengenai kolaborasi ini dan tarikh pelancarannya juga masih belum diumumkan.
Progress Day adalah sebuah acara khas sempena RiotX Arcane dianjurkan sepanjang 7 hingga 13 November sebelum tayangan Arcane Act 2 pada 14 November ini. Pelbagai ganjaran menarik yang boleh ditebus di dalam setiap permainan Riot dan di had Riot X Arcane.
Sumber: Dot Esports.


Hanya selepas tiga hari tayangan perdana siri animasi League of Legends, Arcane ditayangkan di Netflix, ia kini sudah merampas kedudukan drama Korea, Squid Game sebagai rancangan paling popular di 37 buah negara.

.@arcaneshow debuted at #1 on @netflix TV Shows Chart, dethroning “Squid Game”.
— It debuted at #1 on 37 countries. #Arcane #ArcaneWatchParty pic.twitter.com/acVV1om54x
— League Charts | Arcane Era 🧙🏻 (@ChartsLoL) November 8, 2021

Sebelum ini, Squid Game sudah mengungguli carta itu selama dua bulan dengan jumlah penonton seramai 111 juta pada hari pertama pelancarannya.
Arcane, siri yang berasaskan hero League of Legends, yang berlatarkan dunia Runeterra di sebuah daerah bernama Zaun di bandar Piltover.

Ia juga menampilkan kisah di sekeliling Vi yang disuarakan oleh Hailee Steinfeld bersama watak-watak champion yang terkenal di dalam LoL yang lain seperti Jinx, Jayce, Caitlyn, Silco, Mel, Vander dan Viktor.
Arcane juga dikatakan mendapat sambutan yang cukup popular di China. Meskipun Netflix tidak tersedia di sana, siri animasi ini mendapat jumlah penonton seramai 130 juta dalam hanya beberapa jam dan menjadi carian yang paling kerap dicari melalui servis streaming Tencent.

Siri Arcane ini adalah langkah pertama pihak Riot untuk menembusi industri hiburan melalui filem, rancangan TV dan animasi dan mereka merancang untuk meluaskan lagi langkah mereka di dalam industri ini.
Buat masa ini, hanya tiga episod pertama Arcane yang ditayangkan dan mereka akan menayangkan dua lagi bahagian sepanjang November ini.
Artikel ini diterjemah dan disunting daripada IGN SEA.


Siri animasi League of Legends, Arcane akhirnya ditayangkan di Netflix bermula jam 10 pagi hari ini.
Ia akan membawa sebanyak 9 episod yang terbahagi kepada tiga hari iaitu Babak Satu, Babak Dua dan Babak Tiga.
Arcane dicipta oleh Christian Lake dan Alex Yee yang membawa ramai barisan pelakon suara yang hebat seperti Hailee Steinfeld sebagai Vi dan Ella Purnell (Jinx).
SINOPSIS

Arcane membawa kisah diantara dua kuasa besar Piltover yang kaya dan Zaun yang serba kekurangan.
Negara kota ini mempunyai ketegangan isu apabila penciptaan hextech berlaku di mana individu boleh mengawal tenaga magik di Piltover dan Zaun pula berjaya mencipta ubat yang digelar shimmer yang membuat manusia menjadi raksasa.
Persaingan ini memecah belahkan lagi keluarga dan rakan-rakan.
Arcane akan menghidupkan hubungan antara beberapa champion dalam League of Legends seperti Vi, Jinx, Caitlyn, Jayce dan Viktor.
.

Arcane kali ini akan meluaskan lagi dunia Runeterra dengan memberi tumpuan kepada satu wilayah kecil di sempadan Zaun dan Piltover.
Piltover adalah bandar akademik dan saintifik Runeterra manakala Zaun hanya bertentangan dengan Piltover dan tidak melupakan moral dan fikiran orang ramai.
Piltover hanya menumpukan kemajuan dan teknologi moden sahaja.
Kedua-dua wilayah ini ditadbir dengan dua oligarki berbeza.
Piltover dengan oligarki bangsawan dan Zaun dengan oligarki industri.

Watak-watak Arcane

Vi (Hailee Steinfeld) Pejuang berambut merah jambu ini mempunyai zaman kanak-kanak yang kasar tetapi hatinya sentiasa berada di jalan yang betul, walaupun kaedahnya agak berani. Arcane menceritakan latar belakang Vi daripada penjenayah kecil di Zaun kepada pelindung keamanan di Piltover.

Fakta menarik: Vi dimasukkan ke dalam permainan pada tahun 2012

Jinx (Ella Purnell) Adik Vi ini ialah seorang pasangan yang rumit. Dengan minda tahap tulen dan sifat melulu, kecerdasan serta trauma masa lalu Jinx menjadikannya seorang penjahat yang menggerunkan.

Fakta menarik: Jinx dimasukkan ke dalam permainan pada tahun 2013.

Jayce (Kevin Alejandro) Dikenali sebagai Defender of Tomorrow Piltover, Jayce ialah seorang pencipta yang bertukar menjadi pemimpin politik. Dia memainkan peranan penting dalam penciptaan hextech, cara saintifik untuk memanfaatkan tenaga arkana.
Caitlyn Kiramman (Katie Leung) Caitlyn tabah dan tegas, kambing hitam keluarganya yang sentiasa berusaha untuk melarikan diri dari pengaruh mereka. Dia menyayangi keluarganya, tetapi membenci keistimewaan yang diberikan oleh hak kesulungannya, menganggap kekayaan itu satu penjara.
Mel Medarda (Toks Olagundoye) Anak perempuan salah satu keluarga Runeterra yang paling berkuasa, Mel sudah dibuang pada usia muda. Di Piltover, dia mendapati kedudukannya sebagai pemimpin bandar dan dengan kejayaan itu sudah mendapat perhatian keluarganya, baik atau buruk.
Viktor (Harry Lloyd) Asalnya dilahirkan di Zaun, fikiran Viktor yang tajam menyebabkan dia dinaikkan ke Piltover. Dia menjadi rakan kongsi Jayce dalam ciptaan hextech tetapi penyakit Viktor mendorongnya ke batasan apa yang boleh dilakukan oleh teknologi baharu.
Vander (JB Blanc) Walaupun dia berkuasa di dunia bawah tanah, tumpuan Vander adalah untuk memastikan penduduk Zaun selamat daripada penguatkuasa Piltover yang sering bertindak berat.
Silco (Jason Spisak) Zaun adalah wawasan kreatif Silco. Bapa pelindung dunia bawah tanah terpaksa melanggar batasan untuk menjadikan impiannya kenyataan. Bimbingannya pada Jinx sudah mengubah Jinx menjadi bola kehancuran seperti hari ini.
Heimerdinger (Mick Wingert) Seorang Yordle, bangsa semangat yang mengambil bentuk mamalia kecil, Heimerdinger ialah salah seorang saintis terkemuka di Piltover berkat jangka hayatnya yang melebihi tiga abad. Jayce adalah perantisnya.
Grayson (Shohreh Aghdashloo) Saling hormat-menghormati Vander, Grayson mahir menjaga keamanan antara kedua-dua pihak Piltover tetapi, cita-cita kedua-dua pihak menyebabkan ia semakin sukar untuk menjadi pengantara.
Marcus (Remy Hii): Marcus ialah orang paling kanan Grayson. Dia sering memihak kepada taktik yang lebih keras tetapi motivasi utamanya akan sentiasa melindungi anak perempuannya.

Perbualan bersama Showrunner
Arcane diadaptasi dari League of Legends. Bagi mereka yang tidak mempunyai pengetahuan awal tentang permainan atau dunia Runeterra, adakah mampu untuk memahami cerita ini?
“Dari hari pertama, kami cuba mencipta sesuatu yang boleh berdiri sendiri sebagai cerita hebat tentang watak yang boleh anda fahami tidak kira pengetahuan anda tentang permainan ini,” ujar Christian Linke.
“Ia penting bagi kami untuk tidak mencipta satu lagi pengalaman sinematik “porno pergaduhan” selama berjam-jam,” tambah Linke.
Sebaliknya, League of Legends ialah salah satu permainan video paling popular di dunia. Bagaimanakah seharusnya orang yang biasa dengan permainan ini berfikir tentang Arcane berhubung dengan League dari latar tempat ke garis masa ke watak?
“Kami menggunakan barometer kami sendiri tetapi, kami juga menggunakan pertimbangan terbaik yang kami boleh untuk memastikan kami memberi anda intipati teras watak-watak dan wilayah-wilayah,” kata Alex Yee pula
Yee juga berpendapat di mana-mana perubahan yang berlaku perlu membawa perasaan watak dan elemen besar mestilah kekal sama.
Apakah beberapa inspirasi untuk Arcane?
 “Ia bermula dengan watak-watak yang sudah bersama dengan kami untuk masa yang sangat lama. Saya dan Alex sudah berada di Riot untuk lebih dari 11 tahun. Kami adalah sebahagian daripada pasukan yang mengusahakan watak-watak ini semasa mereka dicipta. Vi, Jinx, Jayce, Victor, Caitlyn, kami sentiasa cintakan mereka,” kata Linke.
Sebelum ini penceritaan League of Legends dibina melalui komik dan cerita, apakah yang Arcane bawa kepada dunia Runeterra yang belum pernah dilihat peminat sebelum ini?
“Kami benar-benar mahu menumpukan pada menunjukkan watak-watak kami menjalani kehidupan seharian mereka,”
Arcane adalah kali pertama anda dapat melihat champion serta orang lain yang bukan champion di dunia ini yang mengelilingi dan mempengaruhi mereka.
Anda berdua sudah bekerja di Riot Games selama lebih sedekad sejak hari-hari terawal League of Legends. Bagaimanakah sejarah dengan watak-watak ini dan dunia ini muncul melalui Arcane?
“Saya berada di sana untuk banyak kelahiran watak dan benar-benar menentukan dunia ini. Apa yang sukar adalah kami mempunyai begitu banyak kandungan untuk dijana. Kami terasa bahawa kami tidak mempunyai masa atau mekanisme untuk menyampaikan cerita untuk watak-watak ini selain daripada biografi dan cerita berwarna.” kata Yee.
“Bekerja di Riot untuk sekian lama, saya berada di sana untuk penemuan watak, evolusi watak semasa kami bekerja secara dalaman tetapi juga untuk reaksi para peminat, saya tahu keseluruhan perjalanannya. Bagi saya, itu hanya satu lagi pencapaian yang boleh dibanggakan apabila anda menangani cerita-cerita seperti ini,” tambah Yee lagi.
Ramai daripada champion yang ditampilkan dalam Arcane mempunyai pasangannya. Vi dan Jinx, Jayce dan Victor, bahkan Heimerdinger dan Singed. Latar belakang Piltover dan Zaun, menunjukkan dua negara kota yang bertentangan sama sekali mengikutinya. Adakah itu tema yang anda ingin terokai dalam Arcane dan apakah tema lain yang menjadi garis plot untuk siri ini?
“Pasti ada tema, tentang adik-beradik, tentang perkara yang sepatutnya bersama tetapi menghadapi masalah untuk menjayakannya. Apa yang menarik tentang bandar berkembar tetapi juga adik-beradik dalam keluarga ialah anda tidak boleh memilih satu sama lain tetapi anda hanya perlu mengikutnya,” kata Linke.
“Aspek lain adalah kami ingin mula menceritakan kisah kami pada titik di mana terdapat sejenis gangguan yang boleh membawa kami ke mana-mana sahaja kami perlu pergi di dunia ini. Hextech adalah jawapannya.” tambahan sedikit dari Yee.
Akhir sekali, anda sudah menyentuh tentang sejarah Riot dengan Fortiche di bahagian muzik, apakah yang dibawa oleh studio ini kepada visi kreatif Arcane secara keseluruhannya?
“Kerja kami dengan Fortiche sangat mengagumkan dan memberi inspirasi sehingga kami ingin melakukan sesuatu yang mampu berdiri dengan sendirinya. Kami benar-benar bertuah kerana dapat bekerja dengan studio seperti Fortiche dengan begitu ramai orang berbakat yang memandang serius bidang mereka.”
Jangan lupa saksikan Arcane di Netflix!
Jadual tarikh keluaran:

Debut/Babak Satu (episod 1 hingga 3) – Ahad, 7 Nov. jam 10 pagi GMT+8
Babak Dua (episod 4 hingga 6) – Sabtu, 13 Nov. jam 3 petang GMT+8
Babak Tiga (episod 7 hingga 9) – Sabtu, 20 Nov. jam 3 petang GMT+8

Arcane juga akan dialih suara ke Bahasa Melayu dan ini adalah pelakon-pelakon alih suaranya.


Bermula esok, pemain PUBG Mobile akan dapat mencuba mod baru iaitu Arctic Mode.

Mod ini adalah sebahagian dari mod permainan EvoGround.
Lebih menariknya, ia menggunakan peta Vikendi yang sejuk dan mencabar pemain untuk mengekalkan suhu badan avatar mereka dalam pelbagai cara bagi menyelamatkan diri dari ribut artik.
Pemain perlu bekerjasama untuk meninggikan suhu badan kerana seperti berada di luar bulatan, ia akan mencederakan mereka. Selain perlu berdepan ribut artik, pemain perlu bertahan dari serangan musuh dan gunakan taktik untuk selamat dalam medan pertarungan ini. Cara untuk kekalkan suhu badan:

Gunakan lighter untuk mencipta api di tempat selamat dan gunakan tenaga anda untuk mencari ranting kayu bagi terus memarakkan lagi api.
Buru ayam liar dan kumpul daging mereka. Ia boleh dimasak untuk dimakan dan menaikkan suhu badan.
Gunakan sumber lain seperti pemanas dan pek nyawa

Tambahan dari mod baru tersebut, papan salji dari Festival Winter juga boleh digunakan untuk pemain meluncur dalam salji. Selain itu, ada dron boleh dikawal yang pemain akan boleh tengok kawasan-kawasan lain untuk bantuan taktikal.


Syarikat e-sukan terkemuka, ESL Asia akan menganjurkan buat pertama kalinya Kejohanan ESL MSP untuk Arena of Valor sepanjang Ogos dan September ini dengan kerjasama Garena.

Ia akan menampilkan 8 skuad AOV terbaik Malaysia, Singapura dan Filipina yang mana mereka akan merebut hadiah terkumpul RM41,000 dan menjadi wakil untuk ke Kejohanan Antarabangsa Arena of Valor (AIC) 2019.
Mengikut format, ia akan mempunyai dua pasukan jemputan dan enam pasukan lain perlu melalui pusingan kelayakan terbuka. Dua pasukan jemputan ini adalah finalis Valor Cup iaitu M8HEXA (Malaysia) dan Liyab Esports dari Filipina. Secara keseluruhan, tiga pusingan kelayakan terbuka akan dianjurkan dan dua pasukan teratas untuk setiap kelayakan akan terus mara ke Kejohanan ESL MP.
Ini adalah tarikh-tarikh bagi kelayakan terbuka itu dan boleh daftar di LINK INI:

Kelayakan pertama – 13 Ogos
Kelayakan kedua – 17 Ogos
Kelayakan ketiga – 20 Ogos

Macam mana format kejohanan ini akan diadakan?

Peringkat kumpulan akan dilaksanakan dalam talian.
2 Kumpulan merangkumi 4 pasukan dengan format GSL yang mana 2 pasukan teratas akan ke playoffs.
Playoffs dimainkan selama dua hari dengan format double elimination Best of 5 dan Grand Final Best of 7.

 4 perlawanan peringkat kumpulan akan berlangsung pada Rabu dan Ahad antara 28 Ogos & 8 September. Playoffs akan diadakan pada 21 – 22 September.
Kalau korang nak saksikan secara langsung, boleh jenguk di Facebook rasmi ESL Asia dan saluran Youtube.
Kejohanan ESL MSP juga ditaja oleh Mercedes-Benz dan Yoodo.
Gambar featured image: Facebook / M8HEXA
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Baru-baru ini, VALORANT menerima kemas kini yang memperkenalkan watak ke-19 iaitu Neon dari Filipina yang pantas dan berkuasa petir. Selain itu, pelbagai senjata serta peta menerima perubahan yang ketara. Anda boleh membaca perubahan dengan terperinci di sini. Pendek kata, Ares menerima penambahbaikan yang tidak dijangka dan kini mendominasi permainan penembak taktikal itu.
Jelasnya, VALORANT kini diambang meta baharu pada musim ini.

Neon pushes the tempo, some weapons come out of the shadows, Bind and Breeze get updates—all this in more in VALORANT Patch Notes 4.0. Devour them here: https://t.co/jOipRNdREr pic.twitter.com/8XVfSwKUZ8
— VALORANT (@PlayVALORANT) January 11, 2022

Menurut nota kemas kini, Spectre menerima perubahan signifikan kepada sifatnya sebagai senjata run-and-gun. Spectre kini dijadikan tidak konsisten agar dapat mengurangkan kejadian run-and-gun.
Hal ini menjadikan Ares yang sudah ditambah baik sebagai senjata yang lebih bermanfaat pada pusingan awal.
Ares juga menawarkan klip peluru yang besar serta kebolehan untuk menembus beberapa permukaan.
Malah, Ares kini menjadi pilihan yang berdaya maju kerana ia lebih berbahaya daripada Vandal dan Phantom kerana kepantasan senjata itu.
Tambahan pula, Ares hanya bernilai 1,550 manakala Vandal dan Phantom hampir dua kali ganda lagi mahal, bernilai 2,900.
Pemain profesional juga bersetuju bahawa Ares musim ini akan mengubah meta permainan. Tangkapan layar dari kicauan di bawah ini diambil dari kejohanan NSG yang menunjukkan 9 Ares dalam pusingan awal perlawanan.

this ares shit is the most dumb thing i’ve seen in valorant pic.twitter.com/LKoK1C9t2H
— TSM FTX Payen (@pay3n) January 12, 2022

Nampaknya musim ini meta baru akan muncul, dan ini menunjukkan pemain terpaksa menyesuaikan diri dengan meta baharu ini.
Sumber rujukan: Twitter


Fortnite baru-baru ini telah mengesahkan Ariana Grande akan membuat konsert virtual dan akan datang pada 6 hingga 8 Ogos ini.
Konsert Ariana Grande ini akan digelar Rift Tour dan akan mendatangkan beberapa lagu-lagu popular dari Ariana.

Pemain-pemain juga boleh bermain di dalam arena Fornite dan menonton konsert ini secara langsung.

Beberapa item baru dengan rekaan diinspirasikan oleh Ariana Grande juga boleh dibeli semua pemain.

Pemain yang hadir ke konsert itu juga akan mendapat payung Cuddly Cloudcruiser .
Terdapat juga ura-ura mengenai konsert Lady Gaga dan kolaborasi akan datang Fornite dengan Naruto.
Konsert kali ini akan sama seperti konsert Travis Scott pada April tahun lepas.
Dengan Ariana Grande adakah konsert kali ini akan menjadi lebih besar dari sebelumnya?


Pengurus Team Secret, Muhamad Arif mengesahkan dirinya bukan lagi pengurus pasukan PUBG Mobile itu.
Dalam satu hantaran dua hari lepas di Facebook peribadi miliknya, Arif berkongsi satu status yang agak panjang menceritakan pengalamannya di Team Secret.

Katanya, sepanjang tujuh bulan berkhidmat sebagai pengurus, dia merasa sedih untuk meninggalkan pemain-pemain ini.
“Sangat menyedihkan untuk saya pergi apabila kita baru saja sedang mengejar kejayaan tapi nasih dah menentukan.
“Buktikan kepada dunia yang kalian adalah yang terbaik dan jangan rasa menyesal untuk menjadikannya realiti,” tulisnya.
Terdahulu, Arif menggalas tugas itu selepas Partibhan (OnTheGo) mengumumkan dia tidak lagi menjadi pengurus sebaliknya duta Team Secret.


Predator: Hunting Grounds telah dilancarkan di PC dan PlayStatio 4 (PS4) pada penghujung bulan April. Pembangunnya Illfonic kini berkongsi kemaskini dan kandungan tambahan yang bakal diperkenalkan untuk judul tersebut.
Kemaskini percuma dan kandungan tambahan (DLC) pertama untuk Predator: Hunting Grounds bakal membawa kembali wira asal filem Predator iaitu watak Dutch yang dimainkan oleh Arnold Schwarzenegger.

Dalam kemaskini percuma tersebut, para pemain boleh mendapatkan pita suara yang menceritakan jalan cerita watak Dutch selepas filem Predator sehingga Predator: Hunting Grounds.
Untuk main sebagai Dutch, pemain perlu membeli DLC berbayar tersebut. Pembeli DLC juga akan mendapat akses awal kepada senjata QR5 “Hammerhead” dan pisau Dutch. Kedua-dua senjata tersebut boleh diakses secara percuma oleh semua pemain bermula pada bulan Jun.
Kesemua kandungan berkaitan dengan Dutch yang diceritakan di atas akan dilancarkan pada 26 Mei 2020. Illfonic merancang untuk melancarkan banyak lagi kandungan tambahan untuk Predator: Hunting Grounds pada masa depan.

Sumber: PlayStation Blog
Ikuti kami di Facebook dan Instagram.
Saksikan kami di YouTube.


Pasukan profesional PlayerUnknown’s Battlegrounds mudah alih (PUBG Mobile), AROV Esports hari ini mengumumkan barisan pemain baru mereka bagi menghadapi kejohanan Razer SEA Invitational 2020 tidak lama lagi.
Barisan itu terdiri daripada Boyka (pemain ganti), Zully (kapten dalam permainan), San, Bot4k dan Rocky.
Berita lanjut menyusul


Permainan kad keluaran Valve, Artifact akhirnya dilancarkan di Steam bersama komik baru didatangkan bersama iaitu Call to Arms dan trailer yang menunjukkan beberapa gameplay.

“Kami berharap anda semua (gamers) menikmati Artifact, terutamanya peminat Dota 2 dan peminat permainan berasaskan kad,” kata Gabe Newell yang juga boss Valve.
“Bekerjasama dengan Richard Garfield adalah peluang yang sangat baik untuk semua orang di Valve dan kami ingin terus memperluaskan permainan ini dengannya mengikut maklumbalas dan input dari komuniti,” tambahnya.
Call to Arms adalah sambungan kepada Prelude yang dilancarkan awal minggu ini, memperkenalkan pemain kepada House of the Cunning yang mana ahlinya mempunyai kuasa magis hebat yang boleh menukar sejarah. Valve mengatakan Call to Arms “mencipta satu siri kisah yang akan menukar dunia Dota”. Ini mungkin bermakna akan ada cross-content ataupun kolaborasi bersama antara kedua permainan ini.


Hearthstone dah ada, kali ni kita layan game kad dari Valve pulak!
Ya, Valve dah mengumumkan maklumat penting mengenai Artifact, game kad Dota 2 yang sebelum ini hanya diumumkan seimbas lalu ketika The International 7. Tapi yang paling mengejutkan ialah, Presiden Valve, Gabe Newell awal-awal bagi hint, ia bukan percuma!

Newell juga mengesahkan Artifact bukannya game kad Dota 2 tapi sebuah game yang menggunakan Dota sebagai platform kerana kesesuaian. Beliau terus menambah, Artifact akan mencipta lebih banyak kandungan untuk Dota 2, termasuklah HERO BARU yang akan muncul dalam Dota.
Seperti juga Dota 2, Artifact tiada kempen single-player tapi fokus kepada perlawanan ke atas pemain sebenar. Artifact sekarang berada dalam beta tertutup dan hanya boleh dimainkan oleh rakan industri dan golongan profesional.

Tak lama selepas tarikh pelancarannya diumumkan pada akhir 2018, kejohanan pertama dengan hadiah wang tunai terkumpul USD 1 juta! Ya, 1 juga dah menanti peminat pada fasa pertama 2019. Hmm cepat betul kan? Sebelum korang kecewa kerana ia akan ada di PC je, Valve umumkan keluaran untuk iOS dan Android pada pertengahan tahun 2019 dan akan menjadi game Source 2 pertama di peranti pintar.

Harganya? Masih belum didedahkan. Nantikan!
Sumber: IGN


Sejak dilancarkan pada 28 November, permainan perlawanan kad dari Valve ini menunjukkan angka yang membimbangkan, kehilangan hampir 80% pemain.
Selepas sehari dilancarkan di Steam, seramai 60,740 direkodkan bermain Artifact menjadikannya permainan di tangga kelima dalam Steam.

Ia bukan saja menarik peminat permainan kad tapi juga Dota 2 kerana terdapat karakter sama di dalamnya.
Tapi langit tak selalu cerah kan?
Kurang 24 jam yang lalu, mengikut Steam Charts, Artifact hanya mempunyai seramai 11,596 pemain maksimum.
Genre Collectible Card Game adalah niche jadi tak hairanlah kalau Artifact tak berjaya menarik pemain seperti dalam CS:GO ataupun Left 4 Dead. Tapi ini juga bersebab, kerana komuniti memberi komen tak bagus di Steam.
Ramai mengatakan betapa mahalnya untuk bermain secara kompetitif.
Mungkin pemain akan kembali bermain kalau ada perubahan dibuat Valve mungkin dengan menjadikannya percuma seperti apa yang dibuat pada CS:GO baru-baru ini.
Tapi sehingga hari itu tiba, ramai orang akan melupakan Artifact.


Setiap pemain MLBB pasti ada pernah mencuba hero mage di samping marksman dan juga jungler. Ini kerana, mage juga mempunyai peranan penting dalam pasukan bagi memastikan tekanan yang diberikan kepada musuh mencukupi untuk pasukan mendapatkan objektif.
Ash atau nama sebenarnya Ashif Halaj Abdul Majid dari RED Esports berkongsi lima tips yang berguna untuk menjadi pemain mage yang hebat bagi memberikan kemenangan kepada pasukan.
POSISI
Menjaga posisi adalah antara perkara yang paling penting sebagai mage.
“Pastikan posisi anda berada di dalam jarak yang selamat untuk mengeluarkan damage secara konsisten.
“Jika anda berada di dalam keadaan offside, maka anda tidak akan berpeluang untuk membantu pasukan anda seterusnya akan ditumbangkan oleh pihak musuh,” ujar Ash.
PEKA TERHADAP PETA

“Anda harus peka terhadap rotasi yang bakal dilakukan oleh jungler pihak musuh untuk melakukan serangan hendap terhadap anda.
“Ini kerana hero mage sangat mudah untuk ditumbangkan pada minit awal permainan,” kata Ash.
BELI ITEM MENGIKUT SITUASI

Ash berpesan supaya membeli item yang sesuai dengan situasi permainan itu sendiri.
“Peka terhadap musuh yang boleh menumbangkan kita, beli winter truncheon jika ada hero seperti Hayabusa di pasukan pihak lawan.
“Beli kasut berdasarkan hero musuh yang paling mudah memberikan damage kepada anda. Jika hero fizikal memberikan damage yang banyak maka beli kasut menambahkan pertahanan fizikal,”
SPELL

“Anda harus peka terhadap kompisisi pasukan dan pilih spell yang paling sesuai untuk digunakan bagi counter pihak lawan.
“Contohnya, jika pihak lawan mengambil Atlas, jadi anda harus memilih spell purify bagi mengelakkan diri anda dari terkena fatal links yang digunakan oleh Atlas,”
Ash mengakhiri perkongsian dengan memberikan tips yang terakhir iaitu peka terhadap nyawa anda dan keadaan semasa.
“Pastikan nyawa anda berada dalam keadaan yang bagus untuk membantu pasukan mendapatkan objektif seperti turtle, tower dan Lord. Jika nyawa anda rendah pada waktu objektif diambil, ia secara tidak langsung akan menyukarkan situasi pasukan anda seterusnya merosakkan rotasi perlawanan,”


RED Esports mendominasi MPL MY musim ke-9 setakat ini. Mereka berada di kedudukan tertinggi dengan 7 mata setakat minggu kedua. Mereka hanya tewas satu perlawanan di tangan pasukan Caracal.
Semua ahli pasukan RED sangat kuat ketika ini, mereka masing-masing memberikan persembahan yang terbaik untuk ditonton oleh peminat-peminat MLBB di luar sana.
Antara pemain yang mendapat spotlight di dalam pasukan RED Esports adalah pengguna mage iaitu Ashif Halaj “Ash” Abdul Majid. Penulis sempat melakukan temubual bersama Ash baru-baru ini.

Jejaka berasal dari Gombak, Selangor ini pernah bermain permainan video PC League of Legends sebelum beralih ke Mobile Legends. Dia bermain League of Legends selama 7 tahun dan menyatakan Mobile Legends lebih mudah untuk dimainkan kerana hanya perlukan peranti mudah alih.

“Bermain bersama pasukan RED Esports sangat mudah bagi saya, ini kerana kami mempunyai keserasian di antara satu sama lain hasil daripada latihan yang sangat banyak bersama pasukan,” katanya.
Ketika ditanya tentang penggunaan hero mage, Ash berkata hero mage adalah peranan yang penting dalam pasukan.
“Pada masa sekarang, saya sangat mahir menggunakan hero mage. Bagi mereka yang ingin mencuba hero-hero ini, hanya perlu jaga posisi, nyawa anda dan melakukan follow up bersama pasukan. Yang penting anda harus jaga diri supaya tidak ditumbangkan di dalam pertarungan,” ujarnya.
Ash juga berharap RED Esports akan mengekalkan momentum yang ada dan InsyaAllah mereka akan dapat capai sasaran pada musim ini.
Selain itu, jurulatih pasukan RED Esports iaitu SoraPayung baru sahaja melakukan debut ke dalam pasukan untuk musim ini.
Ash mempunyai pandangan sendiri terhadap jurulatih itu.
“Sora adalah seorang jurulatih yang sangat berkebolehan dari segi sikap, pemikiran juga strategi,” akhirinya di dalam temubual.


Hos baru kita di MPL MY musim ke-9 iaitu Asha “SleepyGodzillas” Faudzi memulakan debut di dalam arena e-sukan Mobile Legends.
Walaupun ini adalah kemunculan pertamanya, namun Asha tidak kekok untuk menjadi hos di dalam pertandingan berprestij ini.
Ramai juga di antara netizen yang memuji Asha mampu untuk menggalas tugasnya menjadi hos di samping mengulas serba sedikit tentang perlawanan di antara pasukan MPL.

Ketika ditemubual oleh pihak kami, ditanya tentang asal usul dirinya. Asha berkata dia juga adalah seorang streamer.
“Saya seorang streamer di page SleepyGodzillas yang ditubuhkan pada dua tahun lalu. Sekarang ini, saya ingin mencuba menjadi hos dan alhamdulillah MPL memberikan tawaran saya untuk menjadi hos kali ini,” katanya.
Ditanya tentang perasaannya menjadi hos di MPL MY, Asha berkata ia satu pengalaman yang cukup mendebarkan.
“Pada mulanya, ia adalah satu pengalaman yang mendebarkan. Saya baru mula bermain Mobile Legends untuk satu bulan dan tiba-tiba ada tawaran dari MPL untuk menjadi hos.
“Asha berasa teruja juga kerana Asha banyak belajar dari segi hosting dan bagaimana cara ingin bermain permainan peranti mudah alih itu sendiri,” katanya.
Ditanya tentang mengapa Asha memilih untuk bermain Mobile Legends, dia berkata para gamer tidak terhad kepada satu permainan video sahaja.
“Sebagai gamer, kita memang tidak terhad untuk bermain satu permainan video sahaja. Selain dari PUBG Mobile, ramai rakan-rakan Asha mengajak untuk bermain Mobile Legends dan ianya adalah satu pengalaman yang menyeronokkan.
“Impian Asha ketika ini adalah untuk mengembangkan sayap ke dalam industri e-sukan. Tidak hanya kekal kepada gaming dan streaming sahaja akan tetapi menjadi hos dan pengulas juga,” akhirinya.
Foto: SleepyGodzillas


Pengurus Pembangunan E-Sukan Todak, Ikuto Radzi menjelaskan status pengurus pasukan itu, Mohd Syazlan Mohd Rosdi atau Ashu yang mendapat perhatian sejak dua hari lepas.
Kata Ikuto, Ashi hanya mengucapkan terima kasih kepada semua pemain Todak atas usaha mereka.
“Dia hanya mengucapkan terima kasih kepada pemain yang berusaha membawa nama Todak untuk musim yang lepas. Apa yang berlaku seterusnya biarlah diutuskan dari kenyataan rasmi daripada kami,” katanya ketika dihubungi MyGameOn.

Dalam satu hantaran, Ashi mengucapkan terima kasih kepada pemain-pemain Todak iaitu Rival, Ciku, Moon, 4Meyz, Momo dan Yums.
Ia kemudiannya menimbulkan lebih banyak tanda tanya apabila pemain disebut mula hadir di ruangan komen.
Apa pun yang akan berlaku, kita hanya perlu tunggu kenyataan rasmi dari pihak Todak sendiri dari membuat sebarang spekulasi.
Di kejohanan dunia MLBB M4 yang lalu, Todak berpuas hati di kedudukan kesembilan-keduabelas.


Baru-baru ini, Todak mengumumkan barisan pemain serta staf kejurulatihan yang baharu untuk MSC 2023 di Kemboja.
Lebih mengejutkan kepada ramai bahawa Moyy akan mengisi slot kejurulatihan yang dikosongkan oleh Behave.

Mohd Syazlan Mohd Rosdi atau Ashi dilantik sebagai penganalisis untuk Todak bagi mengharungi kejohanan ini.
Dia menjelaskan kepada MyGameOn bahawa keputusan itu dibuat oleh pihak pengurusan Todak.
“Kami (Todak) ingin memberikan pengalaman dan ujian kepada beliau (Moyy) membimbing pasukan sebagai seorang jurulatih,” ujar Ashi.
Tambahannya pula, Moyy akan melatih Todak Apprentice selepas ini dan MSC adalah satu platform yang baik untuk Moyy menimba ilmu serta mencari pengalaman.

View this post on Instagram

A post shared by MLBB Esports Official Account (@mlbbesports_official)

Ashi pula diberi tanggungjawab menjadi penganalisis di MSC kerana Ajim tidak dapat menyertai kejohanan itu akibat komitmen keluarga.
“Hazim (Ajim) akan terus bertugas dari jauh dan akan selalu berkomunikasi dengan saya dan Moyy,” kata Ashi.
Todak akan mengharungi kejohanan tahunan itu dengan membawa barisan pemain yang mencapai kejuaraan di MPL.
Mereka terdiri daripada Cikugais, Rival, Momo, Yums dan Moon serta Flint yang menjadi pemain simpanan.


Pengurus pasukan Todak, Mohd Syazlan Mohd Rosdi atau Ashi selamat diijabkabulkan dalam satu majlis perkahwinan ringkas bersama isteri.
Dalam satu posting di Facebook, Ashi mengucapkan terima kasih kepada yang membantu dalam urusan majlis kahwin dan yang hadir.

Alhamdulillah . Terima kasih kepada semua yang bertungkus-lumus membantu saya dan isteri dari awal pertunangan sehingga…
Posted by Ashi Gaming on Monday, 12 April 2021

Bercakap kepada penulis, beliau bersyukur dapat dinikahkan dengan Suryatul Fitri atau Chie
“Sangat bersyukur dia sudah sah menjadi isteri. Pada masa sama, saya juga teruja untuk menempuh fasa baru dalam hidup.
“Isteri bukanlah dalam industri e-sukan secara mendalam tapi dia semakin memahami serba sedikit tentang e-sukan dan secara tidak langsung memberi sokongan untuk karier saya sebagai pengurus pasukan Todak MLBB,” katanya.
Ashi juga berharap semua peminat dan kawan-kawan mendoakan kebahagiannya bersama isteri dalam menjalani fasa baru dalam hidup.
Kami dari MyGameOn ingin mengucapkan Selamat Pengantin Baru dan tahniah!
Foto: Ikuto Radzi


Asia Pacific Predator League 2019 kembali lebih besar dari penyertaan lebih banyak negara, hadiah terkumpul wang tunai tertinggi dan juga dua game esports yang bakal dipertandingkan dalam liga yang diadakan buat kali kedua ini.
Edisi pertama Asia Pacific Predator League 2018 mendapat sambutan cukup mengalakkan di mana pasukan Geek Fam dinobatkan sebagai juara  kejohanan tersebut yang diadakan di Jakarta, Indonesia pada awal tahun ini.

Untuk edisi kali ini, Acer mengumumkan kejohanan ini akan membuka lebih ramai penyertaan negara daripada 8 negara kepada 16 negara di rantau Asia Pasifik seperti Malaysia, Taiwan, Korea, Thailand, Philippines, Indonesia, Vietnam, Japan, Singapore, Australia, India, China, Macau, Hong Kong, Myanmar dan Sri Lanka.
Lebih menarik lagi, Asia Pacific Predator League 2019 akan hoskan dua liga esports iaitu Dota 2 dan PlayerUnknown’s Battlegrounds (PUBG).
Jumlah hadiah terkumpul wang tunai turut meningkat dua kali ganda iaitu sebanyak RM1.6 juta (USD$400,00) berbanding tahun lepas dengan angka RM619,350 (USD$150,000).

Bagi mereka yang berminat untuk Dota 2, terdapat empat pusingan kelayakan online akan diadakan pada 20 sehingga 21 Oktober manakala pusingan kelayakan offline akan berlangsung di enam kafe siber berikut:

M&M Cybercafe di Ipoh (29-30 Sept)
Mineski Infinity di Setiawangsa, Kuala Lumpur (29-30 Sept)
Mineski Infinity di Teluk Cempedak, Kuantan(13-14 Oct)
Mineski Esport Arena di Kajang (13-14 Oct)
Mineski Infinity di Skudai, Johor Bahru (19 -20 Oct)
Eternity Esports di Ayer Itam, Penang (20-21 Oct)

Pusingan akhir Dota 2 akan berlangsung di One Utama Shopping Mall pada 2 hingga 4 November 2018.

Untuk pasukan PUBG pula, pusingan kelayakan akan diadakan secara online dan jatuh pada empat tarikh iaitu pada 29 September, 30 September, 13 Oktober dan 14 Oktober.
Lima pasukan yang berjaya melepasi empat peringkat kelayakan akan menuju ke pusingan akhir di Empire City Mall pada 27 sehingga 28 Oktober 2018.
Pemenang pusingan akhir untuk Dota 2 bakal memenangi hadiah terkumpul wang tunai sebanyak RM56,000 manakala pemenang PUBG akan membawa pulang RM10,000 bersama dengan hadiah-hadiah lain berjumlah RM34,000.

Jadi, apa tunggu lagi? Pakat-pakat dengan skuad Dota 2 dan PUBG korang dan ambil peluang ini untuk menjadi wakil Malaysia ke Asia Pacific Predator League 2019 bakal berlangsung di Bangkok, Thailand pada 15 sehingga 17 Februari 2019.
Korang boleh daftarkan diri sekarang melalui pautan ini dan klik di sini ke laman rasmi Asia Pacific Predator League untuk maklumat lanjut.


Acer telah mengumumkan bahawa kejohanan Asia Pacific Predator League 2020/21 akan berlangsung dari 6 hingga 11 April tahun ini. Kejohanan ini akan diadakan secara dalam talian dan dua permainan yang akan dipertandingkan adalah DOTA 2 dan PUBG.
Pada tahun lepas, Acer membuat keputusan untuk menangguh Asia Pacific Predator League sebagai langkah berjaga-jaga terhadap pandemik COVID-19. Ia kini kembali pada tahun ini dan pasukan-pasukan yang layak ke pusingan Grand Finals kejohanan tahun lepas telah menerima jemputan terus untuk menyertai kejohanan ini.

Terdapat sub-kejohanan yang akan dipertandingkan iaitu:

APAC Predator League 2020/21 Grand Final DOTA 2 Asia
APAC Predator League 2020/21 Grand Final DOTA 2 APAC
APAC Predator League 2020/21 Grand Final PUBG Asia
APAC Predator League 2020/21 Grand Final PUBG APAC

Hadiah terkumpul kejohanan ini berjumlah AS$400,000 (~RM1.6 juta) dan ia dibahagikan antara empat sub-kejohanan di atas. Setiap pasukan yang bertanding akan diberikan slot mengikut negara asal masing-masing.
Siaran langsung kejohanan ini akan disiarkan melalui laman Facebook dan Twitch Acer Predator.
Ikuti kami di Facebook dan Instagram.
Saksikan kami di YouTube.


Kejohanan Asia Pacific Predator League 2020 di Filipina sekali lagi ditunda sehingga suku kedua tahun depan berikutan wabak COVID-19 yang sedang melanda seluruh dunia kini.
Menurut Acer, pasukan sama dari kelayakan kebangsaan sebelum ini akan bertanding pada tahun dan kejohanan ini dijenamakan semula sebagai Predator League 2020/2021 dengan hadiah terkumpul AS$400,000 (kira-kira RM1.7 juta).
Sebelum ini, ia dijadualkan untuk berlangsung di Manila, Filipina pada Februari 2020 mengumpulkan 16 pasukan daripada lebih lima negara terlibat termasuklah Malaysia, Jepun, Taiwan, Vietnam, Indonesia dan banyak lagi.
Bagi pasukan Malaysia, Battle Arena Elites (BAE) layak ke kejohanan itu selepas memenangi kelayakan, namun dengan perubahan roster baru-baru ini, keputusan belum lagi muktamad jika mereka akan bermain dengan roster baru atau bagaimana.
Sebanyak 20,000 tiket telah terjual untuk kejohanan itu sebelum ini dijadualkan di Filipina.. Pada 2018 yang lalu, ia diadakan di Jakarta, Indonesia dan kemudian di Bangkok, Thailand pada tahun lalu.
“Penundaan (bukannya pembatalan) Asia Pacific Predator League ini menunjukkan komitmen Acer pada komuniti gaming,“ kata Andrew Hou, Presiden Acer untuk rantau Asia Pasifik.
Ikuti kami di Facebook dan Instagram.
Saksikan kami di YouTube.


Asia Pacific Predator League kembali untuk sesi 2020! kali ini menawarkan hadiah wang tunai AS$400,000 (RM1.67 juta), mempertandingkan dua e-sukan popular iaitu Dota 2 dan PlayerUnknown’s Battlegrounds (PUBG).

Ia akan diadakan pada 22 dan 23 Februari 2020 di SM Mall of Asia Arena, Pasay City, Manila, Filipina.
Sebanyak 17 negara akan mengambil bahagian di mana pusingan kelayakan untuk Malaysia akan berlangsung dalam bulan ini. Bagi anda yang ingin mendaftar, bolehlah ke https://www.predator-league.com/regionrules?region=MY.
Yang menariknya, pusingan kelayakan di Malaysia ini menawarkan hadiah wang tunai terkumpul RM100,000.

Bagi Dota 2, pusingan kelayakan akan diadakan di empat lokasi iaitu di Mineski Infinity Kuala Lumpur, Mineski Esport Arena Selangor, Eternity Esport Pulau Pinang dan Gizmo Arena Sarawak.
Selain itu, terdapat dua pusingan kelayakan dalam talian (online) boleh disertai.
Pasukan Malaysia yang layak ke peringkat seterusnya akan bertemu di pusingan akhir diadakan di Level Up KL, KLCC pada 9 dan 10 November ini.

PUBG pula akan dijalankan pusingan kelayakan pada tarikh-tarikh di atas dan Grand Final untuk peringkat kebangsaan bermula pada 7 dan 8 Disember ini di Battle Arena, Jaya Shopping Centre dalam mod FPP bagi dua peta, Miramar dan Erangel.
Bagi peringkat Malaysia, pecahan hadiah keseluruhan adalah RM50,000 untuk Dota 2 manakala RM24,000 bagi PUBG selain hadiah lain bernilai RM26,000.
Juara Malaysia seterusnya akan berentap di Manila pada Februari tahun depan.
Sedikit mengenai liga ini, ia pada mulanya diadakan pada tahun 2018 di Jakarta, Indonesia dan di Bangkok, Thailand pada tahun ini. 17 negara yang terlibat adalah Australia, Bangladesh, Hong Kong, India, Indonesia, Jepun, Macau, Mongolia, Myanmar, Filipina, Singapura, Korea Selatan, Sri Lanka, Taiwan, Thailand, Vietnam dan Malaysia.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Asmongold adalah salah satu streamer Twitch paling popular kini mahu berehat sekejap dari Twitch selepas kebakaran yang hampir meragut nyawa ibunya.
Kejadian itu berlaku akibat ibunya merokok berdekatan tangki oksigen.
Jika Asmongold tidak berdekatan, pasti ibunya berkemungkinan akan kehilangan nyawa.
Asmongold juga membuat video bagi menceritakan apa yang terjadi.

Kejadian ini berlaku betul-betul selepas beliau menutup stream apabila ibunya meminta air.
Asmongold menghantar air kepada ibunya, kembali ke stream dan memberitahu beliau sedang menghadapi masalah untuk menjaga ibunya yang dijangkiti COVID-19.
Selepas menutup stream Asmongold terdengar bunyi letupan dari bilik ibunya dan kebakaran sudah terjadi.
Beliau terus pergi menutup tangki oksigen, menyelamatkan ibunya kemudian memadamkan api.
Ibunya kini berada di hospital dan semakin pulih.
Asmongold yang terkejut akan kejadian ini mahu berehat seketika dari stream.


Dah 5 tahun Gameloft tak mengeluarkan main entry bagi siri Asphalt. Tapi sekarang lepas beberapa spin-offs, francais perlumbaan kereta yang popular itu akan kembali dengan Asphalt 9: Legends.
Sesuai dengan tajuknya, permainan mudah alih ini akan dipenuhi dengan aksi perlumbaan yang mantap, perlanggaran slow-motion dan visual sangat mengagumkan daripada Gameloft sendiri.
Ia akan memperkenalkan 50 kereta berjenama seperti Ferrari, Porsche, Lamborghini dan banyak lagi serta 70 litar lumba yang berasaskan lokasi sebenar, setiap satunya dengan layout yang unik.
 Pemain boleh mengambil bahagian dalam mod Career menerusi 800 perlumbaan ataupun berdepan sehingga 8 pemain lain dalam mod World Series Multiplayer. Satu penambahan lain ialah Club yang mana pemain boleh menubuhkan ataupun menyertai komuniti dan bekerjasama mengejar ganjaran.
Sedihnya setakat ini, Asphalt 9: Legends hanya disahkan keluaran untuk iOS dan akan soft launch di Filipina. Pastinya ia akan keluar ke Android tapi bukan dalam masa terdekat. Gameloft juga belum mengumumkan sebarang tarikh keluaran rasmi.

Sumber: AndroidAuthority


Pemain PC merupakan golongan yang sangat bertuah semasa krisis COVID-19 kerana sering diberikan permainan video percuma. Bermula esok, satu lagi judul yang sangat hebat boleh ditebus dan dimuat turun secara percuma.
Bermula pada 14 April 2020, anda boleh tebus dan muat turun Assassin’s Creed 2 di aplikasi Uplay. Anda hanya perlu muat turun aplikasi tersebut dan daftarkan akaun Uplay. Judul tersebut akan terus menjadi hak milik anda.

Assassin’s Creed 2 pada asalnya dilancarkan pada tahun 2009 di PlayStation 3 (PS3) dan Xbox 360. Ia tiba di PC pada tahun seterusnya dan sehingga kini boleh dianggap sebagai antara permainan Assassin’s Creed yang paling diminati.
Usia judul ini juga membuatkan ia permainan yang sesuai untuk anda yang tidak mempunyai PC berspesifikasi tinggi. Di samping itu, dua judul penambahan atau sekuel kepada judul tersebut iaitu Assassin’s Creed: Brotherhood dan Assassin’s Creed: Revelations akan dijual pada harga diskaun.
Sumber: PC Gamer
Ikuti kami di Facebook dan Instagram.
Saksikan kami di YouTube.


Sebelum ini, Ubisoft kata siri Assassin’s Creed akan mengambil masa berehat selepas Assassin’s Creed Origins.
Rupa-rupanya, Ubisoft mengumumkan Assassin’s Creed 3 Remastered dalam pelan jangka panjang selepas pelancaran Assassin’s Creed Odyssey.
Versi remastered Assassin’s Creed 3 akan mempamerkan grafik cemerlang dan penambahbaikan kawalan gameplay lebih bagus.
Assassin’s Creed 3 merupakan game keempat dalam siri Assassin’s Creed yang dikeluarkan pada tahun 2012. Assassin’s Creed 3 menampilkan pengenalan pertama untuk Assassin berketurunan orang asli Amerika bernama Connor Kenway dan menandakan pengakhiran jalan cerita untuk Assassin dunia moden, Desmond Miles.
Ubisoft turut sertakan Assassin’s Creed 3 Remastered ke dalam Season Pass untuk Assassin’s Creed Odyssey.

Walaupun Assassin’s Creed Odyssey mengambil masa agak panjang untuk main, Season Pass akan memberikan 2 Story Arc baru yang membawa kelainan kerana ini merupakan pertama kali Ubisoft mengeluarkan kandungan tambahan dalam format episodik.
Story Arc pertama berjudul Legacy of the First Blade di mana pemain bermain sebagai hero pilihan korang sama ada Kassandra atau Alexios berjumpa Assassin pertama yang menghunus senjata ikonik Hidden Blade (spoiler alert: bukan Bayek) sambil mempelajari titik permulaan Assassin Brotherhood.
Story Arc kedua berjudul The Fate of Atlantis memfokuskan kepada mitos Greek paling dikenali ramai iaitu pemain akan mengembara ke  pulau Atlantis yang hilang tenggelam ke dasar laut.
Setiap Story Arc mempunyai 3 episod yang akan dilancarkan secara berkala bermula dengan Story Arc pertama pada bulan Disember 2018 manakala Story Arc kedua menyusul selepas itu.

Dalam erti kata lain, Assassin’s Creed 3 Remastered juga lengkap dengan semua DLC iaitu Benedict Arnold Missions, Hidden Secrets, Tyranny of King George. Assassin’s Creed 3 boleh didapatkan secara berasingan untuk PC, Xbox One dan PS4 pada Mac 2019.
Bukan itu sahaja, pemilik Season Pass diberikan Assassin’s Creed 3: Liberation Remastered yang pernah dilancarkan untuk PlayStation Portable (PSP).
Assassin’s Creed Odyssey bakal dilancarkan untuk PC, Xbox One dan PS4 pada 5 Oktober 2018.
Sumber: Gamespot